
lurie Leancă: Perspectiva de integrare 
europeană a Moldovei nu are alternativă 


P erspectiva de integrare europeană a Republicii Moldova nu 
are alternativă, iar pînă la sfîrşitul anului 2012 avem toate 
şansele să călătorim fără viză în ţările Uniunii Europene. Declara- 
tiile aparţin ministrului Afacerilor Externe, Iurie Leancă în cadrul 
unei conferinţe de totalizare a anului 2011. An pe care oficialul 
moldovean l-a calificat drept unul turbulent pe plan extern. 

În relaţiile cu Uniunea Europeană, Republica Moldova a fost în 
dinamică pozitivă. Ministrul a menţionat, în mod special, dialogul 
privind liberalizarea regimului de vize, parafarea Acordului pri- 
vind spaţiul aviatic comun, lansarea negocierilor privind Zona de 
Liber Schimb. În acest context, deja, pe 27 februarie, la Chişinău 
va avea loc prima rundă de negocieri privind crearea Zonei de Li- 
ber Schimb dintre Republica Moldova şi Uniunea Europeană. 

În această perioadă au fost prioritare relaţiile bilaterale cu ţările 
Uniunii Europene. În mod special, oficialul moldovean a menţio- 
nat dinamica relaţiilor bilaterale cu Germania, unul dintre state- 
le-cheie ale comunităţii europene. 

Pentru 2012 se va menţine dinamica de aprofundare a relațiilor 
cu ţările Uniunii Europene şi comunitatea europeană în ansamblu. 
Şeful diplomaţiei de la Chişinău rămîne optimist în ceea ce pri- 
veşte regimul liberalizat de vize pentru moldoveni pînă la sfîrşitul 
anului viitor. 

Totodată, I. Leancă a menţionat şi despre dinamica pozitivă a 
relaţiilor bilaterale cu cei doi vecini dar şi cu Federaţia Rusă. Pen- 
tru anul viitor, Ministerul de Externe îşi propune să extindă relaţi- 
ile de parteneriat cu Israel, China, Turcia, India, Japonia şi cu cele 
trei ţări din Caucazul de Sud. 


Preşedinţia Uniunii Europene preluată 
de Danemarca 


Preşedinţia Uniunii Europene, a fost preluată, de curînd, de 
către Danemarca, anterior, poziţia fiind ocupată de Polonia. 

Danemarca ar trebui să se focuseze în timpul ce va urma 
pe principala problemă a Europei — criza din zona euro. 

Danemarca este unul din statele membre ale Uniunii Eu- 
ropene, care şi-a păstrat propria monedă - coroana, iată de ce 
experţii în domeniu, sînt de părerea că statul va fi departe de 
problema zonei euro şi de discuţiile recente care s-au purtat 
în acest sens. 

Cu toate acestea, premierul danez, Helle 
Thorning-Schmitt, în felicitarea adresată poporului, de reve- 
lion, a stipulat că țara sa, va face tot posibilul ca statele euro- 


pene să dețină din nou controlul asupra economiei, şi va opta 
pentru relansarea creşterii economice. 

Şeful guvernului i-a rugat pe danezi să fie gata să înfrunte 
greutăţi, deoarece înainte se aşteaptă nu cel mai uşor an, în 
care deficitul bugetar ar putea creşte. 

Ceremonia solemnă de lansare a preşedinţiei daneze, va 
avea loc pe 11 ianuarie, la Copenhaga. 

Următorul summit al şefilor Uniunii Europene, va fi orga- 
nizat pe 30 ianuarie 2012. Despre organizarea evenimentului, 
a anunţat şeful reuniunii la nivel înalt, Herman van Rompuy. 
Potrivit oficialului, tema principală care urmează a fi abordată 
în cadrul întrunirii, va fi piaţa forţei de muncă. 

9 Flash IDOM: Inscrierea diagnosticului 

A . SA v PREŞEDINTELE NPE3MAEHT 

1n certificatele de boală incalcă REPUBLICII MOLDOVA H PECNYSJMKM MOINANOBA 
intimitatea persoanei 


În magazine se vînd doar ouă 


ştampilate . privind conferirea de distincții de stat unor 
Producătorii moldoveni de ouă sînt obligați, de la 1 ianua- Inscrierea diagnosticului în certificatele de boală, care colaboratori ai organelor afacerilor interne 
rie, să le ştampileze. Pe fiecare ou va fi indicată țara de origine, | sînt prezentate la locul de muncă sau de studii, încalcă inti- nr. 422-VI din 18.12.2011 
localitatea, codul întreprinderii şi data producerii. mitatea persoanei. Problema este sesizată de către Institutul Monitorul Oficial nr.227-232/659 din 23.12.2011 
Va fi marcată şi categoria. Cifra 1 înseamnă că pasărea este | pentru Drepturile Omului. De cîţiva ani organizația repre- E iai 
crescută la sol, cifra 2 indică că pasărea este crescută liber, iar | zintă interesele unui cetăţean care se judecă cu Ministerul In temeiul art.88 lit.a) din Constituţia Republicii Moldova şi 
3 - în cușcă. Sănătăţii, cerînd retragerea certificatelor de boală discrimi- al Legii cu privire la distincţiile de stat ale Republicii Mol- 
Această hotărîre a fost aprobată de Guvern în anul 2010. A | natorii. De cealaltă parte, Ministerul Sănătăţii recunoaşte că dova, 
durat atît de mult pînă la implementare din cauza că producă- | e nevoie de o schimbare, dar spune că are nevoie de timp. Preşedintele Republicii Moldova 
torii nu aveau tehnologiile necesare. Cei care nu se vor confor- „Cînd am depus cererea de acţionare în judecată, în 2009, R 
ma acestei decizii, primele luni vor fi avertizați, iar mai tîrziu | forma certificatului era aşa că trebuia înscris diagnosticul. DECRETEAZA: 
se va recurge la amenzi usturătoare. Ministerul Agriculturii va | Norma este discriminatorie. Cînd ministerul a văzut că se Articol unic. — Pentru îndeplinirea ireproşabilă a datoriei de 
începe verificările peste două săptămîni. merge pe cale judiciară a decis să codifice diagnosticul, dar serviciu, merite în combaterea criminalității şi contribuţie la 
a pus codurile stabilite de Organizaţia Mondială a Sănătăţii, asigurarea legalităţii şi ordinii de drept, se conferă: 
Dini 2012, ni se promn COT PE REII O an J D di Ordinul „Credință Patriei” clasa III 
; ea E a A i i 
medicale noi în baza poliței de IDOM consideră că diagnosticul este o informație domnului Simion CARP — colonel de poliție 
asıgurare confidențială care ține doar de pacient şi de medicul său. domnului Ivan CEBOTARU -— colonel de poliţie 
Din 2012, vom putea beneficia de mai multe servicii medi- | „Avem un caz cînd o colegă de-a noastră, avocat, a avut un domnului Vasile IVAS — colonel de poliţie 
cale în baza poliţei de asigurare medicală. Modificarea tarife- | avort spontan şi nu s-a putut prezenta la şedinţa de judecată. domnului Gheorghe MALIC — colonel de poliţie; 
lor a fost aprobată în cadrul unei şedinţe de Guvern. A fost nevoită să aducă certificat medical unde scrie ce a 
Astfel, potrivit Ministerului Sănătăţii, la cele circa 3700 | avut şi acesta a fost anexat la dosar. Acum oricine poate Ordinul „Gloria Muncii” 
de servicii medicale aprobate încă în anul 2004, au fost adă- | vedea din dosarul ei că a avut avort”, a spus Vanu Jereghi. domnului Vasile FLOREA -— colonel de poliţie în rezervă; 
ugate circa 600 de servicii noi, printre care: 61 de investigaţii Avocatul IDOM, Andrei Lungu, susţine că, în confor- 
ecografice noi, 127 de investigaţii cu raze roentghen noi, 106 | mitate cu Legea privind drepturile şi responsabilităţile pa- Medalia „Meritul Militar” 
investigaţii prin rezonanţă magnetică noi, 41 de investigaţii fi- | cientului, diagnosticul nu poate fi spus altcuiva fără acor- domnului Iurie CEBAN — plutonier adjutant de poliţie 
ziterapeutice, 53 de investigaţii de laborator, 50 de intervenţii | dul bolnavului. „Prin certificatul medical, unde se înscrie domnului Dumitru CUJBA -— plutonier major de poliţie 
chirurgicale noi. diagnosticul pacientului, se aduce la cunoştinţa patronului, domnului Oleg DAVID -— plutonier adjutant de poliţie 
Pa = agate P contabilităţii şi serviciului de cadre ce boală are angajatul. domnului Nicolae MORARU - locotenent-colonel de poliție 
Ministrul Sănătății: Medicamentele Aceasta încalcă dreptul omului la intimitate, sînt cazuri de domnului Silviu MUŞUC -— colonel de poliție 
vor continua să se ieftinească boală chiar foarte delicate”, menționează avocatul. domnului Constantin RARU — locotenent major de poliție 
Preţurile la unele medicamente vor continua să scadă în Potrivit lui Andrei Lungu, codul introdus de Ministerul domnului Vitalie RUDICO — colonel al serviciului de salvare 
acest an, susține ministrul Sănătăţii, Andrei Usatâi. Sănătăţii, în luna mai 2010, a fost mai mult pentru a elimi- domnului Ion SPINU — maior de poliţie; 
„Lucrăm în fiecare zi la evaluarea preţurilor. În 2012, la 80 | na barierele lingvistice dintre medici, dar nicidecum pentru 
la sută din medicamente preţul va fi acelaşi, iar în rest se va | protejarea pacienţilor. Medalia „Pentru Vitejie” 
atesta o scădere a preţurilor. Este o cifră estimativă”, a preci- Marina Berzedean, consultantă în Serviciul de presă al domnului Alexei LAVRINENCO - colonel al serviciului de 
zat Usatâi. Ministerului Sănătăţii, a declarat că demersurile cetăţenilor salvare 
El a menţionat că în 2012 va fi ţinut sub un control mai f şi ale organizaţiilor de protecţie a drepturilor omului sînt domnului Vitali MUTAF — locotenent-colonel al serviciului 
riguros şi procesul de prescriere a medicamentelor. în atenţia instituţiei. „Deja s-au făcut unele încercări să se de salvare. 
„Vom cere să fie sancţionaţi medicii care prescriu medica- | schimbe ceva, prin introducerea codului în loc de diagnos- 
mente ce nu aduc îmbunătăţiri, dar reprezintă doar o povară | tic, dar aceasta nu se poate realiza într-o perioadă scurtă PREŞEDINTELE INTERIMAR 
pentru cetăţeni. Evaluarea a arătat că există asemenea cazuri. | de timp. Noi înţelegem că trebuie eliminat acest punct”, a AL REPUBLICII MOLDOVA Marian LUPU 
Urmează să vedem dacă e vorba de necunoaştere sau de o | spus Marina Berzedean. 
cauză comercială”, a mai spus Usatâi. Certificatele de boală nu pot fi scoase pentru că în Chişinău, 18 decembrie 2011. 
A ; 7 baza acestora se fac calculele pentru stabilirea indemniza- NTA22-yI; 
De la 1 ianuarie 2012, accizele pentru ției de incapacitate temporară de muncă. Potrivit Marinei — 
automobile cresc în funcție de Berzedean, în prezent se lucrează la stabilirea unui alt Decretele Preşedintelui 422/18.12.2011 Decret privind conferirea 
volumul motorului mecanism de calcul. Îndată cum acesta va fi aprobat se va de distincții de stat unor colaboratori ai organelor afacerilor interne 


renunța la introducerea diagnosticului în certificatele medi- ( /Monitorul Oficial 227-232/659, 23.12.2011 
cale, chiar şi în formă codificată. 


Proprietarii şi vînzătorii de automobile pot respira uşuraţi. 
Majorarea accizelor pentru unităţile de transport este nesem- 
nificativă — cu mai puţin de 10 la sută, iar accizele pentru auto- 


mobilele importate cresc cu aproape 7 la sută. Asta presupune De la 1 ianuarie 201 2, circa 15 mii de Vezi lacunele din proiectul 
politica bugetar-fiscală pentru acest an, adoptată de Parlament lătitori de TVA din Mold înt bli ° z eie 
în lectură finală. piatitori de in Moldova sint obligați | de Lege privind activitatea 


In cazul motoarelor cu benzină cu un volum de pînă la ă i 1 P . o . 
1000 de centimetri cubi, accizele se vor majora de la 34 la 36 ii prezinte rapoarte fiscale electronice specială de investigație 
de eurocenți. Anterior, Guvernul planifica o creştere de pînă Beneficiarii acestui serviciu, sînt deocamdată agenţii economici din Un proiect de lege bun, în corespundere cu ri- 
la 50 de eurocenţi. Pentru motoarele cu un volum de la 1000 | municipiile Chişinău, Bălţi şi Comrat şi care au un rulaj anual de minim gorile internaţionale, dar scris într-un limbaj stilis- 
pînă la 1500 de centimetri cubi taxele se vor majora de la 45 | 600 mii de lei. tic nu tocmai adecvat. Este vorba despre proiectul 
la 48 de curocenţi. o Din 1 ianuarie 2012, circa 15 mii de contribuabili, plătitori de TVA din de Lege privind activitatea specială de investiga- 

Acelaşi lucru este valabil şi pentru motoarele cu un volum Republica Moldova sînt obligaţi să prezinte dările de seamă fiscale doar ţie, elaborat de Ministerul Justiţiei. Constatarea a 
de la 1500 pînă la 2000 de centimetri cubi. In cazul acestora | în format electronic, prin intermediul serviciului „Declaraţie electronică” fost făcută de către experţii Centrului de Analiză 


accizele cresc de la 68 la 73 de eurocenţi, faţă de un euro, cît era | lansat de Inspectoratul Fiscal Principal de Stat. şi Prevenire a Corupţiei. Totodată, experții centru- 
prevăzut iniţial. Cu opt eurocenţi cresc şi accizele pentru mo- Potrivit FISC-ului, în prima etapă de implementare, de acest serviciu lui remarcă faptul că proiectul nu stabileşte şi o 
toarele cu volumul de la 2000 pînă la 3000 de centimetri cubi. | vor beneficia agenţi economici din municipiile Chişinău, Bălţi şi Comrat, notă de fundamentare economico-financiară. 
Proporţional se majorează accizele şi pentru motoarele diesel. care au un rulaj anual de minim 600 mii de lei. În a doua etapă, care va în- Noul proiect vine să substituie legea exis- 
Astfel, pentru un volum de pînă la 1500 de centimetri cubi cepe la 1 ianuarie 2013, tentă privind activitatea operativă de investiga- 


taxele se majorează de la 45 la 48 de eurocenţi. În cazul mo- 
toarelor cu un volum de la 1500 pînă la 2500 de centimetri 
cubi creşterea constituie 8 eurocenţi. Neschimbate rămîn doar 


vor fi conectaţi la acest | ţii. Experții constată că, în linii generale, docu- 
serviciu încă circa zece mentul este elaborat în conformitate cu standar- 
mii de contribuabili din | dele internaţionale. Cel mai important lucru, în 


taxele pentru motoarele puternice, cu un volum de la 3000 de întreaga ţară. opinia experţilor, este că documentul stabileşte 
centimetri cubi, în cazul celor cu benzină, şi de la 2500 de cen- Potrivit Serviciului clar autoritatea care poate dispune şi efectua 
timetri cubi pentru cele diesel. In acest caz, cumpărătorul este Fiscal de Stat, introdu- măsurile speciale de investigaţie. Respectiv, 
nevoit să plătească 3,5 euro pentru fiecare centimetru cub. cerea raportării fiscale percheziţiile la domiciliu, interceptarea convor- 
| Mai multe taxe locale în noul an Sa a T birilor sau monitorizarea tranzacţiilor financiare 
Primăria Capitalei introduce 2 taxe noi şi modifică alte 4 adu Oua ete duo pics eu r ou k one P 

deja existente fiscală prin prelucrarea Pe de altă parte, experţii constată că pro- 
` mai operativă a infor- | iectul este scris ambiguu, nu este pe înțelesul 


Astfel, începînd cu noul an, se va forma un fond rutier mu- 
nicipal pe lîngă cel republican, iar şoferii vor achita dublu. De 
asemenea, se va introduce o taxă de piaţă pentru comercianții 
care au chioşcuri şi gherete. 


maţiilor, simplificarea | tuturor şi lasă loc de interpretări. O altă lacună, 
procedurii de raportare | la fel de gravă, este, în opinia experţilor, lipsa 
fiscală şi eliminarea factorului uman. Totodată, acest lucru este benefic notei financiare. Autorii proiectului nu speci- 


Totodată. cei E hita o taxă de salubri atît pentru contribuabili, care economisesc timp şi bani, cît şi pentru In- | fică sursa mijloacelor băneşti pentru aplicarea 

ooca a, cel care au casa Vor acaita O taxa de SAUDOTIZATS, | spectoratul Fiscal, care astfel îşi va optimiza cheltuielile pentru procesarea | măsurilor de investigaţie. lar neidentificarea 

la fel ca şi locatarii de la bloc. De asemenea, companiile de datei (Aaa ; 

ublicitate vor plăti în mod diferit pentru panourile instalate ESE aii : x g; a CAI) ISA AGO a EI 
P în fi p d f E p Pentru implementarea serviciului „Declaraţie electronică”, din buge- scontate de autorităţi. 

în oraş, în funcţie de suprafața acestora. tul de stat au fost alocaţi circa patru milioane de lei. Contribuabilii care Experții Centrului de Analiză şi Prevenire a 


A P sa ci lea vip eta T ri insă mâl | achită TVA urmau să fie conectaţi gratuit la serviciu, pînă la 31 decembrie Corupţiei au recomandat autorilor să redacteze 
întii trebuie să instaleze aparate de taxat. Noile plăţi urmează | 2011, În cazul nesemnării acordului de conectare, agenţii economici riscă textul proiectului de lege pînă cînd acesta va fi 

In noul an cu probleme vechi. Societatea civilă 
cere Parlamentului să fie transparent 


În noul an cu probleme vechi. Parlamen- 
tul Republicii Moldova continuă să ramînă 
restanţier în asigurarea transparenţei proce- 
sului decizional şi a informării publice despre 
activitatea sa cotidiană. De asemenea, în ca- 
drul activităţii organului suprem nu au fost 
aplicate dispoziţiile şi procedurile stabilite de 
Legea privind transparenţa în procesul de- 
cizional şi de Regulamentul Parlamentului. 
Totuşi. au fost înregistrate şi unele evoluţii 
pozitive. Acestea sînt principalele concluzii 
formulate de 36 de instituţii şi organizaţii ne- 
guvernamentale, reprezentante ale societăţii 
civile, cu privire la activitatea Legislativului 
pe parcursul anului 2011. 


„Parlamentul Republicii 
Moldova este organul repre- 
zentativ suprem al poporului 
Republicii Moldova, iar de- 
putaţii aleşi prin vot direct 
de către cetăţeni poartă o res- 
ponsabilitate comună în faţa 
acestora, responsabilitate ce 
începe de la asigurarea trans- 
parenţei activităţii parlamen- 
tare. Asigurarea informării 
publice şi a transparenţei în 
activitate constituie o obliga- 
ție a aleşilor față de alegători 
şi o modalitate de sporire a 
nivelului încrederii publice 
în instituția Parlamentului, 
încredere care, în ultima pe- 
rioadă s-a redus considerabil 
şi conform sondajelor de 
opinie, a atins cele mai joase 
cote din ultimii zece ani (cir- 
ca 13,6 % în noiembrie 2011 
comparativ cu 30% în noiem- 
brie 2010, conform datelor 
Barometrului Opiniei Publi- 
ce)”, se menţionează în apelul 
adresat aleşilor poporului de 
către organizaţiile semnatare, 
în vederea asigurării transpa- 
renţei şi informării publice în 
activitatea Parlamentului Re- 
publicii Moldova. 

Autorii au salutat evolu- 
tiile pozitive, pe care Parla- 
mentul şi Secretariatul aces- 
tuia le-au înregistrat în anul 
2011: dezvoltarea noii pagini 
web, sporirea şi îmbunătă- 
ţirea conţinutului informați- 
onal al acesteia; elaborarea 
Strategiei de comunicare a 
Parlamentului pentru anii 
2011-2014; elaborarea Pla- 
nului de dezvoltare strategică 
a Secretariatului ş.a. Totoda- 
tă, activitatea Legislativului a 
devenit mai transparentă da- 
torită interesului manifestat 
de mass-media şi implicarea 
unor proiecte private în re- 
flectarea şedinţelor plenare 
(transmisiunea video online 
a şedinţelor). 


În studiu se constată, to- 
tuşi, că în pofida dinamicii po- 
zitive, Parlamentul Republicii 
Moldova continuă să ramînă 
restanţier în asigurarea trans- 
parenţei procesului decizional 
şi a informării publice despre 
activitatea sa cotidiană. Sem- 
natarii apreciază drept regre- 
tabilă neaplicarea în cadrul 
activităţii organului legislativ 
a dispoziţiilor şi procedurilor 
stabilite de Legea nr.239- 
XVI din 13.11.2008 privind 
transparenţa în procesul de- 
cizional şi de Regulamentul 
Parlamentului: pe pagina 
web nu sînt plasate regulile 
şi procedurile de organizare 
şi desfăşurare a consultărilor 
publice; lipsesc anunţurile 
de organizare a consultărilor 
publice asupra proiectelor 
de acte legislative; nu este 
publicată informaţia despre 
coordonatorii procesului de 
consultare publică în cadrul 
comisiilor parlamentare; nu 
se asigură publicarea şi con- 
sultarea la timp a proiectelor 
de acte legislative; lipsesc ra- 
poartele anuale ale comisiilor 
parlamentare privind transpa- 
renţa în procesul decizional; 
nu sînt publicate procesele 
verbale ale şedinţelor publice 
ale comisiilor permanente; 
este tergiversată publicarea 
stenogramelor şedinţelor ple- 
nare etc. Printre problemele 
care afectează transparenţa şi 
imaginea Legislativului este 
menţionată şi publicarea cu 
întîrziere sau chiar lipsa unor 
declaraţii de venit, averi şi 
interese ale unor deputaţi şi 
funcţionari ai Secretariatului. 
De asemenea, informaţia des- 
pre voturile exprimate de de- 
putaţi, intervenţiile legislative 
şi de control ale acestora nu 
este sistematizată şi oferită 
public, rapoartele în domeniu 
au caracter sumar şi se reali- 


zează doar prin eforturile or- 
ganizaţiilor societăţii civile. 

Potrivit semnatarilor 
apelului, lipsa informaţiilor 
de interes public şi aplicarea 
defectuoasă sau nerespec- 
tarea dispoziţiilor legale de 
către însuşi emitentul princi- 
pal al acestora — Parlamentul 
țării, reduce considerabil din 
cultura juridică a cetăţenilor 
şi sporeşte gradul de neac- 
ceptare a normelor juridice 
ce reglementează toate do- 
meniile vieţii sociale, contri- 
buie la creşterea nihilismului 
juridic. 

Pornind de la constatările 
făcute, cele 36 de organizaţii 
solicită Parlamentului Repu- 
blicii Moldova să asigure pu- 
blicarea pe pagina sa oficială 


de Internet (www.parlament. 
md), începînd cu 1 februarie 
2012, a următoarelor infor- 
maţii: 

1. Procesele-verbale ale 
şedinţelor publice ale Birou- 
lui permanent al Parlamentu- 
lui, ale comisiilor parlamen- 
tare permanente, speciale şi 
de anchetă; 

2. Înregistrarea audio a 
şedinţelor Parlamentului şi 
plasarea tuturor stenograme- 
lor existente ale şedinţelor 
(începînd cu anul 1990), spre 
acces public, publicarea ste- 
nogramelor şedinţelor curen- 
te în termen restrîns; 

3. Regulile şi procedurile 
de organizare şi desfăşurare a 


consultărilor publice de către 
comisiile parlamentare; 

4. Proiectele de acte le- 
gislative supuse consultării 
publice în Parlament, cu 
toate actele necesare (note 
de informare, tabelele de di- 
vergenţe, evaluări de impact 
etc.); 

5. Anunţurile privind or- 
ganizarea şedinţelor publice 
ale Biroului permanent al 
Parlamentului, ale comisii- 
lor parlamentare permanente, 
speciale şi de anchetă (cu 
menţionarea datei şedinţei, 
locului şi persoanei de con- 
tact); 

6. Indicarea în anunţurile 
de presă a datelor de contact 
ale persoanelor responsabile 
de comunicarea cu mass-me- 


dia şi altor persoane interesa- 
te/implicate în respectivele 
activităţi; 

7. Indicarea în anunțuri- 
le şi comunicatele de presă 
a datelor de contact ale co- 
ordonatorilor procesului de 
consultare din cadrul comisi- 
ilorpermanente, Secretariatu- 
lui Parlamentului; 

8. Toate declaraţiile de 
venituri, averi şi declaraţiile 
de interese ale deputaţilor şi 
funcţionarilor Secretariatului 
Parlamentului (începînd cu 
anul 2009); 

9. Poze, CV-uri şi date de 
contact (e-mail, telefon, fax) 
ale tuturor deputaţilor în Par- 
lament; 


10. Informația despre 
actele legislative aflate pe 
agenda Parlamentului, inclu- 
siv informații despre autorii 
acestora, stadiul de exami- 
nare, modificările survenite 
în procedura legislativă par- 
cursă. 

Autorii menționează că 
toate aceste informații nu au 
caracter secret, iar publica- 
rea lor nu presupune costuri 
suplimentare din moment ce 
există deja în format electro- 
nic în arhivele Parlamentului. 
În schimb, publicarea lor din 
oficiu va constitui o dovadă 
în plus că Parlamentul res- 
pectă drepturile alegătorilor 
şi ale oricărui cetățean, şi asi- 
gură accesul la informațiile 
de interes public. Mai mult, 


acțiunile respective vor con- 
stitui un pas important spre 
eficientizarea şi creşterea 
transparenţei Legislativului, 
asigurînd sporirea încrederii 
în această instituţie funda- 
mentală a statului. Indirect, 
aceste măsuri vor contribui 
la asigurarea unui grad mai 
înalt de respect şi aplicare a 
actelor emise de instituţia le- 
gislativă. 

Menţionăm că Apelul 
pentru asigurarea transparen- 
tei şi informării publice în ac- 
tivitatea Parlamentului Repu- 
blicii Moldova a fost semnat 
de următoarele organizaţii: 
Asociaţia pentru Democraţie 
Participativă (ADEPT), Aso- 


ciaţia Investitorilor Străini 
(FIA), Centrul de Informa- 
re şi Documentare privind 
Drepturile Copilului din 
Moldova (CIDDC), Centrul 
de Reabilitare a Victimelor 
Torturii „Memoria”, Consi- 
liul NaţionalalTineretului din 
Moldova (CNTM), Centrul 
de Analiză şi Prevenire a Co- 
rupţiei (CAPC), Centrul „Ac- 
ces-Info”, Centrul de Resurse 
„Tineri şi Liberi”, Centrul de 
Resurse pentru Drepturile 
Omului (CReDO), Centrul 
„EXPERT-GRUP”, Asocia- 
ţia „Terra — 1530”, Mişcarea 
Ecologistă din Moldova, 
Centrul „Parteneriat pentru 
Dezvoltare”, Centrul pentru 
Politici şi Analize în Sănăta- 
te, Organizaţia „Gender-Cen- 
tru”, Institutul pen- 
tru Dezvoltare şi 
Iniţiative Sociale 
(DIS  „Viitorul”), 
| Alianţa Centrelor 
Comunitare de Ac- 
ces la Informaţie şi 
Instruire din Mol- 
dova, Institutul de 
Politici Publice 
(IPP), Centrul de 
Resurse Juridice 
(CRJ), Institutul 
pentru Apărarea 
Drepturilor şi Li- 
bertăţilor Funda- 
mentale ale Omu- 
lui, Clubul Politic 
al Femeilor 50/50, 
Centrul pentru Jur- 
nalismIndependent 
(CJI), Centrul de 
Informaţii „GEN- 
DERDOC-M”, 
Asociaţia pentru 
Politică Externă 
(APE), Asocia- 
ţia „Femeia pentru 
Societatea Contemporană” 
(AFSC), Fundaţia Est Eu- 
ropeană Moldova, Transpa- 
rency  International-Moldo- 
va, Asociaţia de Dezvoltare 
social-culturală „DELFIN”, 
Asociaţia pentru Transpa- 
renţă şi Dezvoltare Civică, 
Secretariatul Coaliţiei Civice 
pentru Alegeri Libere şi Co- 
recte, Asociaţia „MOŞTENI- 
TORII”, Agenţia pentru Dez- 
voltare Regională (ADR) 
„Habitat”, Organizaţia „Ge- 
nerația Mea”, Organizaţia 
„Always Together”, Asociaţia 
Presei Electronice din Mol- 
dova (APEL), Organizaţia 
„BNOXHoBenHue”. 

Lilia DUMINICA 


CHDOM: Pedeapsa pentru poliţiştii care aplică tortura este prea blîndă 


D 


Comitetul Helsinki pentru Drepturile 
Omului din Moldova (CHDOM) consideră 
că pedeapsa aplicată poliţiştilor condamnaţi 
pentru tortură este prea blîndă, iar legea la 
acest capitol trebuie înăsprită. 

În acest context, şeful Secţiei judiciar-pe- 
nale a Procuraturii Generale, Vladimir Adam, 
a comunicat că în 2011 în judecată au ajuns 
în jur de 40 de cauze intentate pe numele po- 
liţiştilor care au aplicat tortura. În doar 2, ma- 
ximum 3 cazuri, poliţiştii au primit pedepse 
reale, adică închisoare de pînă la 5 ani. În rest 
au fost condamnaţi la pedepse cu suspendare. 

Directorul executiv al Comitetului Hel- 


sinki pentru Drepturile Omului, Teo Cârnaţ, 
a declarat că pentru a lichida sau cel puţin a 
reduce fenomenul, este necesar de înăsprit 
pedepsele. Să se dea chiar şi 10-15 ani priva- 
ţiune de libertate. 

Teo Cârnaţ precizează că, înainte de a pro- 
nunţa sentinţa, judecătorul ia în consideraţie 
mai multe circumstanţe — atenuante şi agra- 
vante. În majoritatea cazurilor, instanţa recur- 
ge la aplicarea pedepsei cu suspendare dacă 
inculpatul nu are antecedente penale. 

„Odată ce poliţiştii au aplicat tortura şi au 
săvirşit infracțiunea pentru prima dată, se 
mai ia în consideraţie că tortura sau acel tra- 


tament antiuman şi degradant i-a fost aplicat 
unei persoane cu scopul de a descoperi o altă 
infracţiune. Judecătorul consideră această cir- 
cumstanţă atenuantă, care face ca pedeapsa să 
fie mult mai blîndă decît cea faţă de alte per- 
soane care comit infracţiuni în alte situaţii”, a 
notat Teo Cârnaţ. 

Un alt moment ţine de natura umană — atît 
breasla poliţiştilor, a procurorilor, cît şi a jude- 
cătorilor de obicei este foarte indulgentă faţă 
de unii colegi care au exercitat şi mai exercită 
funcţii la stat. „Vorba moldoveanului — corb 
la corb ochii nu-şi scoate. Şi de obicei predo- 
mină mai mult a treia decît celelalte două. În 


aceeaşi situaţie ar putea să se pomenească şi 
procurorul, şi judecătorul şi, dînd un exem- 
plu prost, s-ar putea, ulterior, după astfel de 
precedent, să se comporte cu el la fel, fiindcă 
nu-i nimeni sfînt în sistemul de judecată. În 
breaslă nu se recurge la pedeapsa cu privare 
de libertate”, a declarat directorul executiv 
CHDOM. 

Teo Cârnaţ a menţionat că, prin aplicarea 
pedepsei cu suspendare justiţia nu se înfăp- 
tuieşte. De cele mai multe ori cei care au fost 
supuşi torturii sau pedepsei inumane nu sînt 
satisfăcuţi de decizia pronunţată şi o atacă în 
instanţa superioară. 

Procurorii îngrijorați de 
tendințele suicidale în rîndurile deţinuţilor 


Şase deţinuţi s-au sinucis în penitenciarele din ţară 
pe parcursul anului 2011, cu unul mai mult decît în 2010. 
În aceeaşi perioadă, în locurile de detenţie au fost înre- 
gistrate 497 cazuri de automutilări, față de 541 în anul 
precedent. Sînt datele prezentate în urma analizei com- 
parative cu privire la cazurile de suicid şi automutilări 
în rîndurile condamnaților, efectuată de Secţia control 
al executării pedepselor şi locurilor de detenţie a Procu- 


raturii Generale. 


P otrivit procurorilor, insufici- 
enţa financiară din sistemul 
penitenciar împiedică crearea con- 
diţiilor decente pentru întreținerea 
deţinuţilor şi executarea legislaţiei 
în domeniu. Totodată, soluţionarea 
problemelor menţionate 
este pusă în sarcina mai 
multor servicii din cadrul 
penitenciarului, cum ar fi: 
serviciul educativ, psiho- 
logic, serviciul medical, 
serviciul regim şi supra- 
veghere şi serviciul secu- 
ritate. 

Conform datelor pre- 
zentate, pe parcursul anu- 
lui 2011, psihologii au exa- 
minat 2819 condamnați, 
dintre care s-au evidențiat 
340 de persoane predispu- 
se spre suicid (58) şi auto- 
mutilare (282). 

În rezultatul discuțiilor 
cu specialistul, deținuții 
cu tendințe suicidale sînt 
luați la evidența psiholo- 
gului şi introduşi în „grupa 
de risc”. Persoanelor din această 
categorie li se asigură asistenţa psi- 
hologică în funcţie de problemele 
şi necesităţile pe care le au. Procu- 
rorii menţionează, însă, că deşi sînt 
prevăzute 20 de funcţii, în prezent 
medici psihiatri activează doar în 
patru din totalul celor 17 instituţii 
penitenciare din ţară: Penitenciarul 
nr.6 - Soroca, Penitenciarul nr.15 - 
Cricova, Penitenciarul nr. 17 - Rezi- 
na şi Penitenciarul nr.16 - Pruncul. 

Nivelul sănătăţii deţinuţilor din 


sistemul penitenciar depinde de 
condiţiile de întreţinere şi alimen- 
tare, precum şi de ereditatea fiecă- 
rui condamnat. Potrivit rezultatelor 
cercetării, majoritatea deţinuţilor 
sînt afectaţi de maladii cronice, in- 


fecţia HIV/SIDA, narcomanie, tul- 
burări mintale, tuberculoză etc., 
fapt ce necesită asistenţă medicală 
sporită. De asemenea, situaţia epi- 
demiologică de tuberculoză în rîn- 
durile deţinuţilor rămîne a fi una 
tensionată. 

Neajunsurile din sistemul peni- 
tenciar elucidate de procurori sînt 
reflectate şi în rapoartele Comite- 
tului European pentru prevenirea 
torturii şi altor pedepse inumane 
sau degradante. Rapoartele con- 


Regulile plasării comentariilor 
pe pagina-web oficială a Ministerului 
Afacerilor Interne 


A 
I n vederea facilitării comunicării cu societatea civilă, consultării opini- 


terne al Republicii Moldova a introdus opțiunea de plasare a comentariilor 
la ştirile de pe pagina sa web — www.mai.gov.md. 

Astfel, după introducerea acestei opțiuni, cetățenii pot lăsa comentariile 
lor la subiectele abordate în comunicatele de presă, care sînt afişate pe pa- 
gina-web, după aprobare de către moderator. 


chid că în Republica Moldova sînt 
încălcate drepturile fundamentale 
ale deținuților, fapt ce creează țării 
noastre o imagine negativă pe plan 
internațional. 

Procuratura Generală a sesizat 
Ministerul Justiţiei asupra încăl- 
cărilor stabilite, solicitînd Departa- 
mentului Instituţiilor Penitenciare 
monitorizarea permanentă a situa- 
tiei deţinuţilor. Procurorii au cerut, 
totodată, să fie întreprinse măsuri 
pentru depistarea persoanelor pre- 
dispuse la suicid şi automutilare, 
cu desfăşurarea complexă şi indi- 
viduală a măsurilor de prevenire a 
acestora. 


Menţionăm că la 1 decembrie 
2011, în penitenciarele din ţară 
erau deţinute 6171 persoane. În to- 
tal, pe teritoriul republicii activează 
17 penitenciare: nr.1 - Taraclia, nr.2 

- Lipcani, nr.3 - Leova, nr.4 - Crico- 
va, nr.5 - Cahul, nr.6 - Soroca, nr.7 - 
Rusca, nr.8 - Bender, nr.9 - Pruncul, 
nr.10 - Goian, nr.11 - Bălţi, nr.12 

- Bender, nr.13 - Chişinău, nr.15 - 
Cricova, nr.16 - Pruncul, nr.17 - 
Rezina, nr.18 - Brăneşti. 

Lilia DUMINICA 


Acceute 


DREPTUL 


Examenul practic la şoferie va fi 
monitorizat online 


În Republica Moldova va fi introdus sistemul de monitorizare în regim 
online a examenului practic la şoferie. De săptămîna viitoare, candidaţii 
de a obţine permisul de conducător auto din Chişinău şi din 8 raioane vor 
susţine examenul respectiv în vehicule dotate cu camere video şi sisteme 
GPS. 

Pavel Filip, ministru al Tehnologiei Informaţiei şi Comunicaţiilor, a 
prezentat presei noul sistem, aflat în regim de testare de o lună în Chi- 
şinău. Sistemul permite monitorizarea video şi audio în regim online a 
examenului, cu posibilitatea de înregistrare a datelor pe serverul central 
al Întreprinderii de Stat „Registru”, posibilitatea de urmărire a rutei unde 
s-a deplasat automobilul prin intermediul GPS-ului, precum şi posibilita- 
tea de a urmări de la distanţă ce se întîmplă în timpul examenului. 

Potrivit lui Filip, datorită noului sistem se prevede crearea unei comi- 
sii mixte de supraveghere a examenului respectiv, în care vor fi incluşi re- 
prezentanţi de la Ministerul Afacerilor Interne, cel al Educaţiei, al Trans- 
porturilor şi Infrastructurii Drumurilor şi de la MTIC. 

Ministrul a specificat că implementarea noului sistem, care presupune 
o mai mare transparenţă în timpul examenului şi excluderea factorului 
uman, are drept scop eliminarea corupţiei din domeniu, fapt care va con- 
duce la ridicarea calificării şoferilor. 

Ilie Bricicaru, şef-adjunct de secţie la „„Registru” a specificat că în pre- 
zent o treime din autovehiculele utilizate pentru susţinerea probei practice 
la şoferie din ţară sînt dotate cu sisteme de monitorizare online, iar pînă 
în anul 2013 tot parcul va fi renovat. 

ÎS „Registru” a investit în proiect peste 1 milion de lei. Anual, peste 
60 de mii de candidaţi solicită obţinerea permisului de conducere. 


Șeful Delegației UE la Chişinău, 
mulţumit de realizările Moldovei 


Prim-ministrul Vlad Filat a avut o întrevedere cu ambasadorul Dirk 
Schuebel, şeful Delegației Uniunii Europene la Chişinău. 

În cadrul discuţiei au fost abordate subiecte ce ţin de agenda europea- 
nă a Republicii Moldova şi incidentul ce a avut loc la 1 ianuarie 2012, pe 
podul de la Vadul lui Vodă. 

Dirk Schuebel a felicitat premierul şi Guvernul Republicii Moldova 
pentru modul în care au realizat în 2011 angajamentele asumate în do- 
meniul integrării europene. „UE va susţine şi în continuare Republica 
Moldova pe calea reformelor şi democratizării şi mizează că anul 2012, 
va fi la fel de bun ca şi anul care a trecut”, a spus Dirk Schuebel. 

Vlad Filat a menţionat, la rîndul său, că Republica Moldova a reuşit să 
îndeplinească toate angajamentele asumate, pe plan intern însă, o restan- 
tă rămîne nealegerea preşedintelui. „Sper că în anul 2012 vom reuşi, cu 
calm şi rațiune, să realizăm şi acest angajament”, a specificat Vlad Filat. 

Şeful Cabinetului de Miniştri s-a referit şi la incidentul soldat cu 
moartea lui Vadim Pisari. Premierul şi-a exprimat regretul faţă de cele 
întîmplate, menţionînd că autorităţile au întreprins toate acţiunile ne- 
cesare pentru derularea unei investigaţii obiective. La rîndul său, Dirk 
Schuebel a menţionat că Uniunea Europeană susţine Republica Moldova 
şi va continua să contribuie la identificarea unei soluţii viabile pentru 
conflictul transnistrean. 


Recomandări de prevenire a furturilor 


F orfota sărbătorilor constituie, pentru hoţi, un bun 
prilej de a acţiona. Potrivit unor date, anume în 
această perioadă, creşte numărul cazurilor de furt. 

In acest context, Ministerul Afacerilor Interne rea- 
lizează un complex de activităţi preventiv-profilactice 
de prevenire generală a furturilor, menite să asigure 
protecţia bunurilor patrimoniale ale cetăţenilor. 


- Țineţi, pe cît posibil, bagajul aşezat în faţa dum- 
neavoastră. 

- Supravegheaţi atent buzunarele şi geanta în care 
aveţi bani şi documente, pentru a preveni furtul acestora. 

- Pregătiţi din timp banii pentru achitarea călăto- 
riei, pentru a nu expune la vedere toată suma pe care 
o posedaţi. 


Activităţi preventiv-profilactice 


în locurile publice 
- Aveţi grijă de bunurile dumneavoastră atunci cînd 


Activităţi preventiv-profilactice în tren 
- Nu lăsaţi bagajele nesupravegheate, nici pentru 


Aşadar, în scopul responsabilizării persoanelor dornice de a plasa co- 
mentarii la ştirile de pe site-ul instituţiei vizate, precum şi în scopul res- 
pectării drepturilor lor în această privinţă, Ministerul Afacerilor Interne 
reiterează condiţiile de care trebuiă să se ţină cont la plasarea comentariilor 
pe pagina-web oficială 

Prin urmare: 

— comentariile pot fi plasate fără restricţii şi necesitatea înregistrării; 

— persoana care a plasat comentariul poartă răspunderea deplină pentru 
conţinutul acestuia; 

— Ministerul Afacerilor Interne nu răspunde de conţinutul stilistic şi gra- 
matical al comentariului; 

— comentariile care conţin cuvinte necenzurate sau comportă o tentă evi- 
dent agresivă la adresa Ministerului Afacerilor Interne — nu vor fi plasate; 

— nu se admite plasarea comentariilor cu conţinut publicitar; 

— în cazul în care doriţi să faceţi declaraţii sau precizări, pe marginea 
subiectelor abordate, sînteţi rugaţi să lăsaţi datele de contact; 

— persoanele care consideră că drepturile lor la plasarea comentariilor au 
fost încălcate de către moderator, pot trimite o cerere în scris la adresa de 
e-mail presa@mai.gov.md. 

De menţionat că, această acțiune face parte din Programul strategic de 
modernizare tehnologică a guvernării. 


Cor. DREPTUL 


vă aflaţi în locuri aglomerate, la piaţă, în magazine, în 
mijloacele de transport în comun etc. 

- Nu afişaţi bunurile de valoare atunci cînd vă aflaţi 
în locuri publice. 

- Nu vă lăsaţi copiii nesupravegheaţi şi nu permiteţi 
să poarte la vedere cheia de la locuinţă. 

- Nu răspundeţi la provocări cu violenţă, încercaţi 
să evitaţi conflictele, iar dacă nu reuşiţi, sunaţi de ur- 
genţă la numărul 902. 

- Nu consumaţi în exces băuturi alcoolice, comite- 
rea faptelor antisociale poate fi înlesnită de consumul 
de alcool. 

- Nu lăsaţi niciodată portmoneul la vedere, în baga- 
je sau deasupra cumpărăturilor. 

- Locul cel mai sigur pentru păstrarea portmoneului 
este buzunarul interior al vestimentaţiei. 

- Feriţi-vă de priviri indiscrete cînd scoateţi banii. 


Activităţi preventiv-profilactice 
în mijloacele de transport public 
- Fiţi atenţi la comportamentul persoanelor de Iîn- 
să dumneavoastră, cînd aşteptaţi mijloacele de trans- 
port public. 


perioade scurte de timp. 

- Nu consumaţi băuturi alcoolice, sucuri sau cafea, 
propuse de persoane necunoscute. 

- Nu încredinţaţi bunurile personale şi bagajele 
unor persoane necunoscute. 

- La urcarea şi coborirea din tren, supravegheați 
atent bagajele şi buzunarele. 

- La achitarea călătoriei, nu expuneţi la vedere în- 
treaga sumă de bani pe care o aveţi la dumneavoastră. 

- Evitaţi transportarea unor sume mari de bani sau 
valori. 

- Cereţi să vi se prezinte, şi verificaţi cu atenţie, 
legitimaţiile persoanelor care îşi declină calităţi ofi- 
ciale, reţineţi numele acestora şi instituţia din care fac 
parte. 

- Dacă pe timpul călătoriei luaţi cunoştinţă despre 
săvîrşirea vreunei infracţiuni, sesizaţi îndată poliţia 
transporturi din staţiile de cale ferată şi din trenurile 
de călători. 

Cor. DREPTUL 


DREPTUL 


Căutat îndelung şi condamnat 
pentru escrocherie 


Judecătoria din Edineţ l-a condamnat pe un bărbat la 9 ani 
de închisoare pentru comiterea a patru infracţiuni. Bărbatul a 
comis nişte escrocherii împreună cu consoarta lui. Inculpatul 
s-a aflat în căutare din 2009 şi a fost reţinut abia în vara anului 
2011, iar soţia acestuia a fost trasă la răspundere penală în 
2010. 

Sentința este cu drept de atac, conform prevederilor legale, 
se precizează într-un comunicat al Procuraturii Generale. 

Serviciul Nord al Procuraturii Anticorupţie a demonstrat 
în instanţă că, în 2008, inculpatul şi soţia lui au confecţionat 
un certificat de salariu fals pe numele bărbatului, cu ajutorul 
căruia au primit un împrumut ipotecar în valoare de 13 mii 
dolari SUA. 

Din probele acumulate de procurori, mai reiese că, în anii 
2007-2010, inculpatul a primit în chirie cinci automobile de la 
trei agenţi economici şi de la o persoană fizică. După ce înche- 
ia o afacere, bărbatul dispărea cu bunurile luate în chirie. Prin 
această metodă, el le-a cauzat părţilor vătămate un prejudiciu 
de aproape un milion de lei. 


Femeie în vîrstă de 47 de ani 
acuzată de omor 


În sectorul Botanica 
al Capitalei, a fost de- 
pistat cadavrul unui băr- 
bat, cu urme de moarte 
violentă, comunică Co- 
misariatul General de 
Poliţie. 

Cadavrul a fost des- 
coperit, recent, într-un 
apartament de pe str. N. 
Titulescu. Victima în 
vîrstă de 55 de ani, a fost 
găsită de rude, care s-au 
alarmat, cînd acesta nu 
răspundea la telefon. 
Poliţiştii sosiți la faţa 
locului, au stabilit că bănuită este femeia în vîrstă de 47 de 
ani, judecată anterior şi care locuia în apartamentul victimei. 
Aceasta a recunoscut, că a lovit bărbatul de două ori cu ciţitul, 
pentru că nu voia să intre în relaţii intime cu el. 

Dacă va fi găsită vinovată, femeia riscă de la 8 pînă la 15 
ani de detenţie. 


Basarabenii cu cetăţenie română pot să 
muncească în 20 de state ale UE 

Cronică 


De frica soacrei şi a soţiei şi-a 
ascuns maşina în pămînt 


Un bărbat de 35 de ani, originar din oraşul Hînceşti riscă 
o amendă usturătoare după ce a depus mărturii false la poliţie. 
Bărbatul a alertat poliția precum că cineva i-ar fi furat maşina. 
Ulterior, însă, a recunoscut că singur a îngropat maşina în pă- 
mînt de teamă să nu o ia soacra şi soţia cu care nu era în relaţii 
prea bune. 

Potrivit Comisariatului General de Poliţie, incidentul s-a 
produs la finele lunii trecute. Bărbatul a telefonat la poliţie şi 
a anunţat că i-a fost furat automobilul de modelul Honda, care 
ar fi fost parcat lîngă un centru comercial din Chişinău. După 
ce oamenii legii s-au deplasat la faţa locului pentru a investiga 
cazul, bărbatul a recunoscut că el a înscenat furtul, camuflînd 
maşina în pămînt la o rudă apropiată din Hînceşti. 

Bărbatul a declarat la audieri că locuia cu soţia şi soacra 
sa în Italia, dar s-a întors recent în Republica Moldova pentru 
că cele două femei vroiau să îi ia maşina. „Ca să nu rămîn ca 
prostul, m-am gîndit să vin acasă cu maşina şi am ascuns-o, 
gîndindu-mă că nimeni nu o va găsi. Am înscenat furtul pentru 
ca maşina să nu ajungă înapoi în Italia”, a spus bărbatul. 

Automobilul a fost procurat din banii bărbatului, dar era 
înregistrat pe numele soacrei. Pe marginea acestui caz a fost 
deschisă o anchetă. Dacă va fi găsit vinovat, bărbatul riscă să 
fie sancţionat contravenţional cu amendă dură pentru decla- 
raţii false. 


Violenţă în familie soldată cu 
urmări grave 


Doi bărbaţi vor sta după gratii pentru că au aplicat violența 
asupra membrilor familiilor lor. 

In primul caz, în baza probelor acumulate de procurori s-a 
stabilit că, în aprilie curent, un bărbat din sect. Ciocana, fiind 
în stare de ebrietate s-a luat la ceartă cu fratele său. 

Conflictul dintre bărbaţi a luat amploare, iar agresorul a 
lovit crunt victima, care în urma leziunilor cauzate a decedat. 

Inculpatul a fost condamnat la 5 ani de închisoare. 

Un alt caz de violenţă în familie a fost investigat de pro- 
curorii din Floreşti, care au demonstrat vinovăția unui bărbat 
care şi-a agresat fizic mama. 

In concret, în octombrie curent, fiind în stare de ebrietate, 
inculpatul şi-a luat la pumni mama pentru că îl mustra de fap- 
tul că prea des consumă alcool. 

De menţionat că bărbatul în vîrstă de 53 de ani se află la 
evidenţa medicului cu diagnosticul — alcoolism cronic. 

Instanţa de judecată a condamnat inculpatul la 4 luni de 
închisoare cu aplicarea tratamentului medical forţat. 

Sentinţele pot fi atacate în instanţa superioară. 


Procurorii investighează incidentul 
din zona de securitate din Pîrita 


Procuratura raionului Dubăsari investighează legalitatea 
acţiunilor şefului schimbului de post nr.9 al Forţelor de Men- 
tinere a Păcii din partea Federaţiei Ruse, care l-a rănit mortal, 
din arma de foc, pe un cetăţean al Republicii Moldova. 

Incidentul s-a produs pe 1 ianuarie, ora 07.00 pe segmen- 
tul podului de peste rîul Nistru. 

Victima se deplasa cu un automobil marca VAZ - 2101 din 
satul Pîrîta spre 
localitatea Vadul 
lui Vodă, cînd în 
viteză, a dezbătut 
bara de protecţie 
a postului nr.9 şi 
fără a reacţiona la 
semnalul santine- 
lelor de post de a 
opri, a plecat de la 
faţa locului. 

Peste puțin 
timp, făcînd cale întoarsă pe acelaşi segment, şoferul VAZ- 
ului a fost semnalat de către pacificatori să oprească. Victima 
însă nu a reacţionat, continuîndu-şi deplasarea. Şeful schim- 
bului de post a efectuat cîteva trageri din arma din dotare AKC 
74. Ca rezultat, un glonte a străpuns uşa pasagerului din stînga 
şi a pătruns prin scaunul şoferului rănindu-l grav în regiunea 
spatelui. 

La solicitarea militarilor postului nr.9 au venit medicii 
care au transportat victima la Spitalul de Urgenţă din Chişinău, 
unde la scurt timp aceasta a decedat. 

Imediat la fața locului s-au deplasat reprezentanţii organe- 
lor de drept din raionul Dubăsari, ai Comisiei Unificate de Con- 
trol din partea Republicii Moldova, Ucrainei, Rusiei şi rmn 
transnistrene, precum şi comandantul Forţelor Pacificatoare 
din raionul Dubăsari din partea Federaţiei Ruse,  Evghenii 
Zotov. 

În rezultatul investigaţiilor efectuate de Procuratura Dubă- 
sari privind incidentul produs în zona de securitate din Pîrîta, a 
fost decisă pornirea urmăririi penale pe faptul vătămării inten- 
ționate grave a integrităţii corporale care a provocat decesul 
victimei — art.151 alin.(4) Cod penal. 

Ținînd cont de caracterul complex al cauzei penale, printr- 
o ordonanţă a fost dispusă exercitarea în continuare a urmăririi 
penale, pe acest caz, de Secţia investigaţii şi infracţiuni în For- 
tele Armate a Procuraturii Generale. 


Cor. DREPTUL 


Angajatorii vor achita trei zile din concediile 
medicale ale angajaţilor 


Anul 2012 aduce veşti bune pentru românii 
care vor să muncească dincolo de graniță. Astfel, 
cetăţenii Republicii Moldova, care au şi cetăţe- 
nia României sînt aşteptaţi cu braţele deschise în 
20 de ţări din Uniunea Europeană, dintre care 
unele ce nici nu voiau să audă de români. 

Este vorba despre Germania, Franţa, Lu- 
xemburg şi Austria, care sînt gata să primeas- 
că meseriaşi români în zeci de sectoare. 

Germania are nevoie de români cu studii 
superioare, dar şi de lucrători sezonieri. În 
Franţa şi Luxemburg românii sînt bineveniţi 
mai ales în agricultură, turism şi construcții. 
Iar în Austria îşi pot găsi de lucru zidarii, dul- 
gherii, sudorii şi bucătarii. 

Rămîne pe listă şi Italia, care tocmai a 
anunţat că ridică restricţiile în 2012 pentru 
muncitorii români. 


Şi Marea Britanie rămîne o destinaţie pre- 
ferată pentru români. Radu face bani frumoşi 
ca sudor. De aceea, s-a şi hotărît să rămînă 
acolo. Simte că numai aşa îi poate oferi un 
viitor mai bun fiului sau, Dragoş, care s-a aco- 
modat rapid în Marea Britanie. 

Un raport al Comisiei Europene arată că 
românii au contribuit cu 0,3% la Produsul In- 
tern Brut al întregii Uniuni Europene. 

Cu toate acestea, 2011 a fost un an cu uşi 
închise pentru români în 11 ţări din cauza ra- 
tei şomajului, care a atins un nivel alarmant. 

Irlanda, Belgia, Olanda şi Marea Britanie 
au anunţat că prelungesc restricțiile pentru 
muncitorii români pînă la sfîrşitul lui 2013. 

Singurii care vor putea intra în aceste ţări 
sînt aceia care vor primi contracte individuale 
de muncă din partea unor angajatori. 


De la 1 ianuarie 2012, moldovenii de peste hotare 
primesc doar paşapoarte biometrice 


Cele 33 de ambasade şi consulate ale 
Republicii Moldova sînt asigurate cu echipa- 
ment special, astfel că, de pe 1 ianuarie 2012, 
eliberează moldovenilor de peste hotare doar 
paşapoarte biometrice. Ministerul de Externe 
a prezentat tehnologia modernă, cumpărată 
pe bani europeni, cu ajutorul căreia vor fi pro- 
cesate datele biometrice. 

Noua tehnologie va permite tipărirea în 
format digital a amprentelor, pozei şi semnă- 
turii solicitanţilor de paşapoarte. 

Autorităţile spun că această nouă modali- 
tate de perfectare a actelor va spori securita- 
tea datelor cu caracter personal ale cetăţenilor 
aflaţi peste hotare. 


„Dacă pînă acum, datele lor se stocau în 
calculatoarele consulilor, începînd de la 1 ia- 
nuarie, toate aceste date sînt pe serverul Mi- 
nisterului de Externe şi în Registrul de stat 
al populaţiei”, a comunicat Radu Cucoş, şef, 
Direcţia relaţii consulare a MAEIE. 

Astfel, accesul la datele cu caracter per- 
sonal ale cetăţenilor este limitat, iar infor- 
maţiile sînt procesate mult mai repede, eroa- 
rea umană fiind, practic, eliminată. Uniunea 
Europeană a achitat două milioane de euro 
pentru finanțarea acestui proiect. Perfecta- 
rea unui paşapost biometric costă între 700 
şi 1400 de lei, în funcţie de termenul soli- 
citat. 


Angajatorii vor achita trei zile din conce- 
diile medicale ale angajaţilor, spre deosebire 
de una, cum plăteau pînă în prezent. Un pro- 
iect de lege în acest sens a fost aprobat de că- 
tre Parlament. 

Proiectul a generat replici dure între depu- 
taţi şi viceministrul Muncii, Protecţiei Sociale 
şi Familiei, Ana Vasilachi. 

Potrivit  viceministrului, cheltuielile 
statului pentru concediile medicale ale 
salariaților cresc de la an la an (2008 - 231,8 
mii lei, 2010 - 598,2 mii lei). „„Din acest mo- 
tiv, se propune ca prima zi de concediu de 
boală să fie achitată din contul angajatului, 
iar statul va acoperi cheltuielile începînd cu 
ziua a cincea din bugetul asigurărilor soci- 
ale. Aceste modificări vor permite economii 


în 2012 de peste 72,74 mil. lei”, a spus Va- 
silachi. 

Deputatele PCRM, Galina Balmoş şi 
Oxana Domenti, au criticat dur proiectul de 
lege, pentru că „patronatele şi sindicatele s-au 
pronunțat împotriva modificărilor la legisla- 
ție”. 

Criticile comuniştilor i-au mirat pe depu- 
taţii din AIE, care au spus că acest proiect de 
lege a fost elaborat încă în timpul guvernării 
comuniste în 2007. 

Speakerul Marian Lupu a mustrat deputa- 
tele, pentru că „isterizează examinarea proiec- 
telor de lege”. 

„Am observat că atunci cînd în Parlament 
discută femeie cu femeie, tare rele mai sînteţi. 
Vă rog să fiţi mai calme”, a solicitat Lupu. 


Poliţia rutieră a pornit un atac contra 
şoferilor în stare de ebrietate 


Cu ocazia sărbătorilor de iarnă, Direcţia poliţiei rutiere a declanşat o operaţiunea specială 
— „Stare de ebrietate”, în scopul contracarării consumului de alcool printre conducătorii auto 
aflaţi în trafic. 


Raidurile agenţilor de circulație se 
desfăşoară în perioada 24 decembrie 2011 
- 24 ianuarie 2012 şi are scopul de preveni- 
re a situaţiilor de accidente şi perturbarea 
climatului rutier în perimetrul municipiu- 
lui Chişinău 
În cadrul operaţiunii, poliţia rutieră 
urmează să depisteze conducătorii auto 
în stare de ebrietate, cu ulterioara atrage- 
re la răspundere legală. De asemenea, vor 
fi desfăşurate diverse măsuri de prevenire 


şi profilaxie, pentru combaterea celui mai grav viciu din rîndurile şoferilor. 

Modul de stabilire şi plată a ajutorului social 


(Continuare. 
Începutul nr.46(403) 2011) 


La calcularea venitului 
global mediu lunar al familiei 
sînt luate în considerare, ur- 
mătoarele tipuri de venituri: 

a) veniturile sezoniere, 
ocazionale, cele obţinute din 
activitatea agricolă a gospodă- 
riilor ţărăneşti (de fermier) şi 
în gospodăriile casnice auxili- 
are sau din activităţi bazate pe 
folosirea terenurilor agricole; 

b) toate tipurile de pen- 
sii şi prestații sociale care se 
plătesc mai rar decît o dată 
în lună, indiferent de organul 
care a stabilit plata; 

c) remitenţele de la mem- 
brii familiei sau de la alte per- 
soane din ţară sau de peste 
hotare; 

d) plăţile pentru descope- 
riri, invenţii, mostre industria- 
le şi propuneri de raţionalizare, 
precum şi din drepturile de 
autor şi drepturile conexe; 

e) ajutorul financiar de la 
persoane fizice şi juridice; 

f) plăţile din prestarea ser- 
viciilor în baza unui contract 
civil; 

8) indemnizaţia unică pen- 
tru tinerii specialişti, angajaţi 
la lucru, conform repartizării 
în instituţiile de învățămînt, 
instituţiile ocrotirii sănătăţii, 
asistenţei sociale, ştiinţifice şi 
celor din cultură şi artă; 

h) orice economii în mo- 
nedă naţională sau străină, in- 
diferent de locul sau modul în 
care sînt păstrate; 

i) veniturile obţinute din 
moştenire sau donaţie; 

j) veniturile obţinute din 
cîştiguri la loterie; 

k) veniturile obţinute din 
operaţiuni comerciale cu bu- 
nurile mobile şi imobile ce le 
aparţin cu drept de proprietate 
membrilor familiei; 

1) veniturile obţinute din 
burse, burse de studiu sau alte 
plăţi, indiferent de forma de 
învățămînt; 

m) veniturile obţinute din 
drepturile salariale de la lo- 
cul principal de muncă şi din 
munca prin cumul, inclusiv 
indemnizaţiile unice şi veni- 
turile din desfăşurarea oricărui 
tip de activitate de antrepre- 
noriat,; 

n) veniturile obţinute din 
pensiile de întreţinere; 

o) veniturile obținute 
din toate tipurile de pensii 
şi prestații sociale lunare 
(compensaţii, indemnizaţii, 
alocaţii etc.), indiferent de 
organul care a stabilit plata. 

Veniturile indicate la 
lit.a) - g) se iau în considera- 
re pentru luna anterioară celei 
în care a fost depusă cererea 
de acordare a ajutorului social, 
calculate ca suma medie luna- 
ră pentru ultimele 12 luni. Ve- 
niturile indicate la lit. h) - k) se 
iau în considerare pentru luna 
anterioară celei în care a fost 
depusă cererea de acordare a 
ajutorului social, calculate în 
mărime de 50 lei pentru fieca- 
re 1000 lei complete, începînd 
cu cea de a doua mie de lei. 
Veniturile indicate la lit. 1) - o) 
se iau în considerare în mări- 
me deplină, cu excepţia veni- 
turilor obţinute din drepturile 
salariale care se iau în consi- 


derare cu ignorarea a 60 lei 
pentru fiecare membru care 
realizează astfel de venituri. 

Pentru determinarea veni- 
turilor obţinute din activitatea 
agricolă a gospodăriilor țără- 
neşti (de fermier), precum şi în 
gospodăriile casnice auxiliare 
sau din activităţi bazate pe fo- 
losirea terenurilor agricole, in- 
diferent de mărimea terenurilor 
avute în proprietate sau luate 
în arendă, se utilizează venitul 
net al unei gospodării ţărăneşti 
şi auxiliare, calculat în confor- 
mitate cu prevederile Hotărîrii 
Guvernului nr. 514 din 10 mai 
2007 „Privind aprobarea unor 
acte normative”. 

La calcularea venitului 
global mediu lunar al familiei, 
următoarele tipuri de venit nu 
se iau în considerare: 

a) indemnizaţia unică la 
naşterea copilului; 

b) ajutorul oferit la deces; 

c) plăţile oferite la lichida- 
rea consecințelor calamităților 
naturale sau situaţiilor excep- 
tionale; 

d) cheltuielile de deplasa- 
re (în limitele normelor stabi- 
lite de Guvern); 

e) indemnizaţia unică de 
încadrare a şomerilor, în baza 
contractului individual de 
muncă, în localitățile situate 
la o distanță de 30 km de la 
localitatea în care îşi au domi- 
ciliul, egală cu un salariu me- 
diu pe economie pentru anul 
precedent; 

f) indemnizaţia unică de 
instalare a şomerilor care se 
încadrează, în baza contractu- 
lui individual de muncă, într-o 
altă localitate, egală cu 3 sala- 
rii medii pe economie pentru 
anul precedent; 

g) ajutorul social, aju- 
torul pentru perioada rece a 
anului, ajutorul material din 
bugetele de toate nivelurile, 
inclusiv din fondurile locale 
şi/sau Fondul republican de 
susținere socială a populației, 
care are destinație specială. 

Deţinerea anumitor bunuri 
mobile şi imobile, utilizarea 
anumitor servicii, precum şi 
unele caracteristici ale fami- 
liei sînt considerate ca indi- 
catori ai bunăstării acesteia, 
în conformitate cu anexa nr. 
5 la Regulamentul cu privire 
la modul de stabilire şi plată 
a ajutorului social, exprimată 
prin punctaj. Prin sumarea 
punctajului indicatorilor se 
obţine scorul total al familiei. 
Dacă acest scor este mai mic/ 
mare decît 0,30, atunci fami- 
lia este eligibilă/neeligibilă 
pentru stabilirea dreptului la 
ajutor social sau, după caz, la 
ajutorul pentru perioada rece 
a anului. Cuantumul ajuto- 
rului social se stabileşte ca 
diferenţă dintre venitul lunar 
minim garantat al familiei, şi 
venitul global al familiei. 

Ajutorul social sau, după 
caz, ajutorul pentru perioada 
rece a anului se acordă, înce- 
pînd cu luna în care cererea 
de acordare a acestora a fost 
înregistrată la direcţia/secţia 
asistență socială şi protecţie 
a familiei. Titularul ajutorului 
social sau, după caz, al aju- 
torului pentru perioada rece 
a anului este persoana solici- 


tantă, iar beneficiarul acesteia 
- familia. Schimbarea titu- 
larului ajutorului social sau, 
după caz, al ajutorului pentru 
perioada rece a anului se face 
la cerere, prin ordinul şefului 
direcţiei/secţiei asistenţă soci- 
ală şi protecţie a familiei şi se 
comunică în scris atît noului 
titular, cît şi celui precedent şi 
membrilor familiei. 

Ajutorul social se stabi- 
leşte pe o perioadă de maxi- 
mum 24 de luni calendaristi- 
ce, după care solicitantul are 
dreptul să depună o nouă ce- 
rere. Dreptul la ajutor social 
se revizuieşte la intervenirea 
oricărei modificări în infor- 
maţia care a fost prezentată 
anterior, sau la fiecare 6 luni 
calendaristice după acordarea 
ajutorului social. În cazul în 
care toți membrii familiei au 
atins vîrsta de pensionare sau 
sînt recunoscute de către Con- 
siliul de Expertiză Medicală a 
Vitalităţii inapte de muncă şi 
nu au alte surse de venit, decît 
cele realizate din prestații so- 
ciale, termenul de revizuire 
la fiecare 6 luni nu se aplică. 
Ajutorul social sau, după caz, 
ajutorul pentru perioada rece 
a anului se achită în numerar, 
pentru luna precedentă, de că- 
tre Casa Naţională de Asigu- 
rări Sociale, prin intermediul 
instituţiei financiare selecta- 
te. Sumele ajutorului social, 
nesolicitate de beneficiari în 
decurs de 6 luni consecutiv, 
instituţia financiară selectată 
pe bază de concurs le restituie 
lunar pe contul corespunzător 
al Casei Naţionale de Asigu- 
rări Sociale, în baza fişierului 
electronic, prezentat de către 
Casa Naţională de Asigurări 
Sociale. Sumele ajutorului 
social şi ale ajutorului pentru 
perioada rece a anului stabili- 
te şi restituite pe contul cores- 
punzător al Casei Naţionale 
de Asigurări Sociale din cau- 
za nesolicitării pot fi solicitate 
de beneficiar în decurs de 1 
an din luna stabilirii. 

Sumele ajutorului social 
şi ale ajutorului pentru peri- 
oada rece a anului neachitate 
la timp din vina organului 
care le stabileşte sau le plă- 
teşte se achită retroactiv fără 
nici o limitare. Reluarea plăţii 
se efectuează de către direc- 
ția/secţia asistenţă socială şi 
protecţie a familiei în baza 
cererii scrise a beneficiarului. 
In cazul în care cuantumul 
lunar calculat al ajutorului 
social al familiei este mai mic 
de 25 de lei, ajutorul social se 
achită o dată la şase luni sub 
formă de plată calculată ca 
suma ajutorului social pentru 
lunile respective. Ajutorul 
social sau, după caz, ajutorul 
pentru perioada rece a anului 
se plăteşte beneficiarului sau 
altei persoane în baza pro- 
curii titularului, autentificată 
conform legislaţiei. In cazul 
decesului titularului, sumele 
neachitate se plătesc integral, 
inclusiv pentru luna decesu- 
lui, în baza permisiunii, eli- 
berată de către Direcţia/Secţia 
asistenţă socială şi protecţie a 
familiei, unui membru adult 
al familiei, sau, în cazul lipsei 
acestuia, persoanei care va 


depune dovezi că a suportat 
cheltuieli de deces. 

Solicitantul ajutorului so- 
cial este obligat să prezinte 
informaţii complete şi veri- 
dice, înaintînd actele justifi- 
cative respective. Solicitantul 
ajutorului social are obligaţia 
să comunice în scris repre- 
zentantului  direcţiei/secţiei 
asistență socială şi protecţie 
a familiei orice modificare 
intervenită în informaţia de- 
clarată iniţial în cererea de 
acordare a ajutorului social, 
în termen de 10 zile de la data 
la care a intervenit modifica- 
rea. Familia comunică despre 
orice modificare intervenită 
în informaţia declarată iniţi- 
al prin depunerea unei cereri 
noi de acordare a ajutorului 
social de către solicitant. Fap- 
tul în cauză constituie temei 
pentru revizuirea dreptului la 
ajutor social şi luarea deciziei 
de acordare sau neacordare 
a acestuia.  Beneficiarul are 
obligaţia de a permite efectu- 
area anchetei sociale stabilite 
de  direcţia/secţia asistență 
socială şi protecţie a familiei 
pentru a verifica condiţiile 
care au stat la baza acordării 
dreptului la ajutor social sau, 
după caz, la ajutorul pentru 
perioada rece a anului. În caz 
de refuz a efectuării anchetei 
sociale se întocmeşte un pro- 
ces-verbal. 

Modificările comunicate 
de familie, precum şi cele 
stabilite prin ancheta socială, 
servesc drept temei pentru 
modificarea sau încetarea 
sau, după caz, a ajutorului 
pentru perioada rece a anului. 
Cuantumul ajutorului social 
se modifică în următoarele 
situații: 

a) au intervenit modificări 
care influențează cuantumul 
venitului lunar minim ga- 
rantat al familiei şi/sau cuan- 
tumul venitului net normat 
pentru gospodăriile ţărăneşti 
şi auxiliare; 

b) au intervenit modificări 
în informaţiile care au fost de- 
puse anterior. 

Plata ajutorului social sau, 
după caz, a ajutorului pentru 
perioada rece a anului înce- 
tează în următoarele situaţii: 

a) familia nu îndeplineş- 
te condiţiile pentru acordarea 
ajutorului social sau, după 
caz, ajutorului pentru perioa- 
da rece a anului; 

b) familia care primeş- 
te ajutor social sau, după caz, 
ajutorul pentru perioada rece 
a anului îşi schimbă reşedinţa 
curentă; 

c) persoana solitară, care 
beneficia de ajutor social sau, 
după caz, de ajutor pentru pe- 
rioada rece a anului, a decedat 
sau a fost declarată dispărută 
fără veste, a fost sancționată 
cu privaţiune de libertate, a 
trecut la întreţinere de stat 
sau a fost înrolată pentru sati- 
sfacerea serviciului militar în 
termen; 

d) familia a refuzat efec- 
tuarea anchetei sociale, sau nu 
a depus o cerere repetată, în 
termen de 10 zile, dacă prin 
ancheta socială s-au identifi- 
cat schimbări în datele indica- 
te în cerere. 


~ Educaţie juridică 


La întrebări 
răspunde juristul 


Vitalie MODRÎNGĂ 


DREPTUL 


9 Avocatul dvs. la domiciliu 


Știu că, în prezent, este în vigoare o lege care 

se referă la procedura de mediere, aceasta fiind 

o modalitate alternativă de soluţionare a con- 

@ flictului dintre părți pe cale amiabilă. Aş vrea să 


cunosc cine poate iniţia acest proces şi care ar fi 
conţinutul unei asemenea înţelegeri. 


Potrivit articolului 25 din 
Legea cu privire la mediere, 
medierea poate fi solicitată 
de către oricare dintre părţi şi 
poate fi solicitată, cu acordul 
părților, şi de către instanţa 
judecătorească sau, după caz, 
de organul de urmărire pena- 
lă. 

Conform articolului 26 
din aceeaşi lege, contractul de 
mediere se încheie în scris în- 
tre mediator, pe de o parte, şi 
părțile aflate în conflict, pe de 
altă parte, după prezentarea 


Ion Dancu, 
mun. Chişinău 


acestora din urmă împreună 
la mediator sau după accepta- 
rea medierii de către cealaltă 
parte. Contractul de mediere 
va cuprinde: 

a) identitatea părţilor afla- 
te în conflict şi, după caz, a 
reprezentanţilor lor; 

b) obiectul conflictului 
mediat; 

c) angajamentul părţilor 
de a achita onorariu media- 
torului, precum şi cuantumul 
sau modul de calcul al aces- 
tuia. 


Adresa: 


Stimaţi cititori! 
Redacţia va răspunde la întrebările Dvs. 
numai la prezentarea acestui cupon. 
Întrebarea trebuie formulată clar şi cît 
mai concis, pe o foaie aparte. 
Decupaţi cuponul şi, împreună cu între- 
barea Dvs, trimiteţi-l pe adresa: Chişinău, 
2009, str. A. Mateevici nr. 60, bir. 222. 


| 
| 
| 
| Numele, prenumele: 
| 
| 
| 


a N a a 


(ianuarie 2012, nr. 1(404) 


Modificarea cuantumului 
ajutorului social şi încetarea 
plăţii ajutorului social sau, 
după caz, a ajutorului pen- 
tru perioada rece a anului se 
efectuează prin ordinul scris 
al şefului direcţiei/secţiei 
asistenţă socială şi protecţie 
a familiei, începînd cu luna 
următoare celei în care s-au 
constatat motivele şi se expe- 
diază comunicatul titularului, 
în termen de 5 zile lucrătoa- 
re de la data emiterii acestuia, 
cu excepţia cazurilor prevă- 
zute la lit.c). 

Dreptul la ajutor pentru 
perioada rece a anului se de- 
termină concomitent cu de- 
terminarea dreptului la ajutor 
social, în baza cererii pentru 
acordarea ajutorului social, 
depuse de solicitantul sau re- 
prezentantul legal al familiei 
în condiţiile expuse mai sus. 

Ajutorul pentru perioada 
rece se acordă: 

a) familiilor defavorizate 
beneficiare de ajutor social, 
stabilit în conformitate cu Le- 
gea nr. 133-XVI din 13 iunie 
2008 cu privire la ajutorul 
social; 

b) familiilor solicitante de 
ajutor social care au un venit 
global mediu lunar mai mare 


decît venitul lunar minim ga- 
rantat conform legislaţiei şi 
mai mic decît nivelul venitu- 
lui lunar minim garantat ma- 
jorat de 1,4 ori. In perioada 
noiembrie 2011 - martie 2012 
lista beneficiarilor de ajutor 
pentru perioada rece a anului 
şi raportul privind plata aju- 
torului pentru perioada rece a 
anului se întocmesc incluzînd 
suma totală a prestației - 200 
lei. 

In situaţiile specificate la 
litera b), alineatul doi, drep- 
tul la ajutor pentru perioada 
rece a anului se revizuieşte 
la intervenirea oricărei mo- 
dificări în informaţia care a 
fost prezentată anterior, sau 
la fiecare 12 luni calendaris- 
tice după acordarea dreptu- 
lui la ajutor pentru perioada 
rece a anului. In cazul în 
care toţi membrii familiei 
au atins vîrsta de pensiona- 
re sau sînt recunoscute de 
către Consiliul de Expertiză 
Medicală a Vitalităţii inapte 
de muncă şi nu au alte surse 
de venit, decît cele realizate 
din prestații sociale, dreptul 
la ajutor pentru perioada 
rece a anului se revizuieşte 
la fiecare 24 luni calendaris- 
tice după acordarea acestuia. 


DREPTUL 


Citaţii AL judecată j 


Judecătoria Centru mun. Chişinău solicită prezentarea re- 
prezentantului Financial Projects Limited, pentru data de 11 
ianuarie 2012, ora 15.30, la şedinţa de judecată (str. Bulgară 
nr. 43, bir. 66) în calitate de pîrît în cauza civilă la acțiunea lui 
Ştefan Roşca împotriva lui Bulgacov Ion, Financial Projects 
Limited, Camera Înregistrării de Stat, SRL „Maxelegant”, 
SRL „Universal Proiect”, intervenient accesoriu Oficiul Ca- 
dastral Teritorial mun. Chişinău privind anularea actului ju- 
ridic. 


Judecător A. Catană 


+ 

Judecătoria Centru mun. Chişinău solicită prezentarea 
reprezentantului ÎCS „International Invest Group” SRL, cu 
sediul: mun. Chişinău, str. Tighina nr. 49/3/54, pentru data 
de 24 ianuarie 2012, ora 12.00, la şedinţa de judecată (str. 
Bulgară nr. 43, bir. 55), unde va avea loc examinarea cauzei 
economice la cererea ÎM „Moldcell? SA privind încasarea 
datoriei. 


Judecător Maria Avornic 


+++ 
Judecătoria Centru mun. Chişinău solicită prezentarea 
reprezentantului SC „Indata Grup” SRL, pentru data de 7 
martie 2012, ora 9.00, la şedinţa de judecată (str. Bulgară nr. 
43, bir. 43) în calitate de reclamat în cauza civilă la acţiunea 
reclamantului ÎM „Moldcell” SA privind încasarea datoriei. 
Judecător A. Andronic 
+++ 
Judecătoria Buiucani mun. Chişinău, în conformita- 
te cu art.108 CPC al RM, solicită prezentarea cet. Budean 
Zinaida, pentru data de 20 ianuarie 2012, ora 8.40, la şedinţa 
de judecată (str. M. Viteazul nr. 2, bir. 505) în calitate de pîrît 
în cauza civilă nr. 2-4661/2011, la cererea SRL „Legaltriumf” 
privind încasarea datoriei. 


Judecător Galina Moscalciuc 


+++ 

Judecătoria Buiucani mun. Chişinău, în conformitate cu 
art.108 CPC al RM, solicită prezentarea cet. Tonu Victor, 
pentru data de 23 ianuarie 2012, ora 9.00, la şedinţa de ju- 
decată (str. M. Viteazul nr. 2, bir. 509) în calitate de pîrît în 
cauza civilă nr. 2-4512/2011, la cererea A.P. „Biroul Național 
al Asigurărilor de Autovehicule” privind încasarea /recupera- 
rea prejudiciului. 


Judecător Aliona Danilov 


0. 

Judecătoria Buiucani mun. Chişinău, în conformitate cu 
art.108 CPC al RM, solicită prezentarea cet. Coşcodan Ivan, 
pentru data de 1 februarie 2012, ora 11.30, la şedinţa de ju- 
decată (str. M. Viteazul nr. 2, bir. 608) în calitate de pîrît în 
cauza civilă nr. 2-4530/2011 la cererea lui Buzenco Alexei 
privind încasarea datoriei. 


Judecător Alexandru Gafton 


+++ 
Judecătoria Buiucani mun. Chişinău solicită prezentarea 
cet-lor: Pascal Ecaterina, Pascal Ciprian şi Trofimciuc Danu, 
pentru data de 23 ianuarie 2012, ora 9.30, la şedinţa de ju- 
decată (str. M. Viteazul nr. 2, bir. 618) în calitate de pîrîți în 
cauza civilă la cererea ÎMGFL-16 privind încasarea datoriei. 
Judecător S. Lazari 
+++ 
Judecătoria Buiucani mun. Chişinău, în conformitate cu 
art.108 CPC al RM, solicită prezentarea cet. Coroi Mihail, 
pentru data de 7 februarie 2012, ora 14.00, la şedinţa de 
judecată (str. M. Viteazul nr. 2, bir. 611), unde va avea loc 
examinarea cauzei civile intentată de Cotelea Olga privind 
decăderea din drepturile părintești. 
Prezența este obligatorie. În caz de neprezentare, cauza 
va fi examinată în lipsa părții absente. 
Judecător V. Boico 
+++ 
Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Cercel Aurel, 
pentru data de 26 ianuarie 2012, ora 13.00, la şedinţa de jude- 
cată (str. Kiev nr. 3, bir. 31) în calitate de pîrît în cauza civilă 
la acțiunea cet. Cercel Ruxanda privind desfacerea căsătoriei 
şi încasarea pensiei pentru întreținerea copilului minor. 
Judecător Lilia Lupaşco 
+++ 
Judecătoria Rîşcani mun. Chişinău solicită prezentarea 
cet. Negru Aliona, pentru data de 21 februarie 2012, ora 
15.30, la şedinţa de judecată (str. Kiev nr. bir. 15) în calitate 
de pîrît în cauza civilă la acțiunea cet. Negru Ion privind re- 
zoluțiunea contractului de donație. 


Judecător V. Micu 


+++ 
Judecătoria Rîşcani mun. Chişinău solicită prezentarea 
cet-lor: Sinegub Victor şi Sinegub Olga, pentru data de 13 
aprilie 2012, ora 13.00, la şedinţa de judecată (str. Kiev nr. 
bir. 30) în calitate de pîrît în cauza civilă intentată de Bivol 
Irina privind înlăturarea obstacolelor în folosirea dreptului de 
proprietate. 


Judecător Veronica Negru 


+++ 


Judecătoria Botanica mun. Chişinău, în conformitate cu 
art.108 CPC al RM, solicită prezentarea reprezentantului SRL 
„GARICOM”, pentru data de 12 ianuarie 2012, ora 10.15, la 
şedinţa de judecată (str. N. Zelinski nr. 13, bir. 17) în calitate 
de pîrît în cauza civilă la cererea SRL „Comalimser” privind 
încasarea datoriei. 

Judecător Maria Ţurcan 
+++ 

Judecătoria Botanica mun. Chişinău solicită prezentarea re- 
prezentantului SRL „Djurex”, cu ultimul sediu cunoscut: mun. 
Chişinău, str. T. Vladimirescu nr. 12/1, apt. 9, pentru data de 7 
februarie 2012, ora 9.15, la şedinţa de judecată (str. N. Zelinski 
nr. 13, bir. 6) în calitate de pîrît, unde va avea loc examinarea 
cauzei civile la acțiunea IM „Gravena Sanipro” SRL privind în- 
casarea datoriei. 


Judecător Svetlana Garştea-Bria 


+++ 
Judecătoria Botanica mun. Chişinău solicită prezentarea cet. 
Filimonova Elena, pentru data de 15 februarie 2012, ora 9.00, la 
şedinţa de judecată (str. N. Zelinski nr. 13, bir. 9) unde va avea 
loc examinarea cauzei civile la cererea cet. Rotaru Dumitru pri- 
vind încasarea prejudiciului. 


Judecător V. Stratan 


+++ 
Judecătoria Ciocana mun. Chişinău, în conformitate cu 
art.108 CPC al RM, solicită prezentarea cet. Garabadjiu 
Anatolie, pentru data de 25 ianuarie 2012, ora 9.00, la şedinţa de 
judecată (str. M. Sadoveanu nr. 24/1, bir. 307) în calitate de pîrît 
în cauza civilă intentată de Garabadjiu Alisa privind desfacerea 
căsătoriei. 


Judecător Ina Dutca 


bă dd 
Judecătoria Ciocana mun. Chişinău, în conformitate cu 
art.108 CPC al RM, solicită prezentarea reprezentantului SRL 
„Benedictus”, pentru data de 26 ianuarie 2012, ora 9.00, la şe- 
dinţa de judecată (str. M. Sadoveanu nr. 24/1, bir. 311) în calitate 
de pîrît în cauza civilă intentată de FPC „Astra-K” SRL privind 
încasarea datoriei. 


Judecător Vladislav Clima 


bă dd 
Judecătoria Ciocana mun. Chişinău, în conformitate cu 
art.108 CPC al RM, solicită prezentarea cet-lor: Cervinscaia Ina, 
Cervinschi Vladislav, pentru data de 1 februarie 2012, ora 15.00, 
la şedinţa de judecată (str. M. Sadoveanu nr. 24/1, bir. 307) în 
calitate de pîrîți în cauza civilă intentată de APLP 54/200 privind 
încasarea sumei. 


Judecător Ina Dutca 


+++ 

Judecătoria Orhei, în conformitate cu art.108 CPC al RM, 
solicită prezentarea cet. Parfene Nadejda Petru, cu ultimul do- 
miciliu: satul Ciocîlteni, Orhei, pentru data de 19 ianuarie 2012, 
ora 10.00, la şedinţa de judecată (Orhei, str. Vasile Mahu nr. 135) 
în calitate de pîrît în cauza civilă intentată de Parfene Andrei 
privind încasarea pensiei alimentare. 

Prezenţa este obligatorie. În caz de neprezentare, cauza va fi 
examinată în lipsa părții absente. 


Judecător S. Procopciuc 


bă dd 

Judecătoria Orhei, în conformitate cu art.108 CPC al RM, 
solicită prezentarea reprezentantului SRL „ORHMODES”, cu 
sediul: satul Piatra, Orhei, pentru data de 25 ianuarie 2012, ora 
14.00, la şedinţa de judecată (Orhei, str. Vasile Mahu nr. 135) 
în calitate de pîrît în cauza civilă intentată de SRL „Dec-Trans” 
privind încasarea datoriei. 

Prezenţa este obligatorie. În caz de neprezentare, cauza va fi 
examinată în lipsa părţii absente. 


Judecător S. Procopciuc 


+++ 
Judecătoria Făleşti solicită prezentarea cet. Panasiuc Ion 
Anatoli, a.n. 21.07.1990, domiciliat: Glodeni, satul Sadovoe, str. 
Trandafirilor nr. 23, pentru data de 19 ianuarie 2012, ora 9.00, 
la şedinţa de judecată (Făleşti, str. 1 Mai nr. 14, bir. 1) în calitate 
de pîrît în cauza civilă la cererea reclamantei Panasiuc Tatiana 
privind desfacerea căsătoriei şi încasarea pensiei de întreținere. 
Judecător Valentin Trişnevschi 
+++ 
Judecătoria Floreşti solicită prezentarea cet. Catan Andrei 
Grigore, cu viza de reşedinţă în satul Rubleniţa, Soroca, cu ulti- 
mul domiciliu în satul Roşieticii Vechi, Floreşti, pentru data de 
23 ianuarie 2012, ora 9.00, la şedinţa de judecată (Floreşti, str. 
M. Eminescu nr. 1) în calitate de pîrît în cauza civilă intentată de 
Cenuşa Rodica privind decăderea din drepturile părinteşti. 
Prezenţa este obligatorie. In caz de neprezentare, cauza va fi 
examinată în lipsa părţii absente. 


Judecător A. Tuhari 


bă d 

Judecătoria Orhei, în conformitate cu art.108 CPC al RM, 
solicită prezentarea cet. Mihalachi Valentin, cu ultimul domi- 
ciliu: or. Orhei, str. V. Mahu nr. 87, apt. 2, pentru data de 23 
ianuarie 2012, ora 10.00, la şedinţa de judecată (Orhei, str. Va- 
sile Mahu nr. 135) în calitate de pîrît în cauza civilă intentată de 
Gorgan Maxim privind încasarea datoriei. 

Prezenţa este obligatorie. In caz de neprezentare, cauza va fi 
examinată în lipsa părţii absente. 


Judecător S. Procopciuc 

+++ 

Judecătoria Orhei, în conformitate cu art.108 CPC al RM, 
solicită prezentarea reprezentantului SRL „Alexovan”, cu se- 
diul: or. Rezina, str. Basarabia nr. 4/5, pentru data de 26 ianu- 
arie 2012, ora 10.15, la şedinţa de judecată (Orhei, str. Vasile 
Mahu nr. 135, et. 1) în calitate de pîrît în cauza civilă intentată 
de SRL „Orsacor” privind încasarea datoriei. 

Prezenţa este obligatorie. În caz de neprezentare, cauza va 
fi examinată în lipsa părţii absente. 


Judecător Viorelia Varaniţă 


+++ 

Judecătoria Făleşti solicită prezentarea cet. Botezatu 
Ruslan, cu domiciliul în satul Glinjeni, Făleşti, pentru data 
de 26 ianuarie 2012, ora 9.00, la şedinţa de judecată (Fălești, 
str. 1 Mai nr.14, bir. 10) în calitate de pîrît, unde va avea loc 
examinarea cauzei civile intentată de Botezatu Maria privind 
desfacerea căsătoriei. 

Prezența este obligatorie. În caz de neprezentare, cauza va 
fi examinată în lipsa părții absente. 

Judecător Oleg Ciumaş 
+++ 

Judecătoria Orhei, în conformitate cu art.108 CPC al RM, 
solicită REPETAT prezentarea cet. Guţu Petru Dumitru, pen- 
tru data de 26 ianuarie 2012, ora 10.00, la şedinţa de judecată 
(Orhei, str. Vasile Mahu nr. 135) calitate de pîrît în cauza civilă 
intentată de Guţu Maria privind desfacerea căsătoriei. 

Prezenţa este obligatorie. În caz de neprezentare, cauza va 
fi examinată în lipsa părţii absente. 

Judecător V. Negruţa 
+++ 

Judecătoria Criuleni solicită prezentarea cet. Martin 
Dumitru, domiciliat în satul Măgdăceşti, Criuleni, temporar în 
mun. Chişinău, str. Hristo Botev nr. 15/2, apt. 114, pentru data 
de 30 ianuarie 2012, ora 14.00, la şedinţa de judecată (Criuleni, 
str. 31 August 1989, nr. 70) în calitate de pîrît în cauza civilă 
intentată de Belousova Nadejda împotriva cet-lor: Martin Du- 
mitru şi Martin Ana privind repararea prejudiciului material. 

Prezenţa este obligatorie. În caz de neprezentare, cauza va 
fi examinată în lipsa părţii absente. 


Judecător Elena Roibu 


+++ 

Judecătoria Cahul, în conformitate cu art.108 şi art.103 ale 
Codului de procedură civilă al RM, solicită prezentarea cet-lui 
Alexeev Vitali, născut la 17.09.1984, cu ultimul domiciliu cu- 
noscut: satul Cotihana, Cahul, pentru data de 20 ianuarie 2012, 
ora 9.30, la şedinţa de judecată (Cahul, bdul Victoriei nr. 8, bir. 
211) în calitate de pîrît în cauza civilă cu nr. 2-1713/2011 in- 
tentată la cererea reclamantei Alexeev Nina privind desfacerea 
căsătoriei. 

Pîrîtului i se propune să prezinte referinţă şi probele de 
care dispune referitor la pricină. În caz de neprezentare a pro- 
belor şi de neprezentare a pîrîtului în instanţă, pricina va fi exa- 
minată în lipsa lui. 

Judecător Vitalie Movilă 
+++ 

Judecătoria Botanica mun. Chişinău solicită prezentarea 
reprezentantului SC „Gatolir Prim” SRL, pentru data de 6 feb- 
ruarie 2012, ora 9.30, la şedinţa de judecată (str. N. Zelinski nr. 
13, bir. 9) unde va avea loc examinarea cauzei civile la cererea 
„Catol LUX” SRL privind încasarea datoriei debitoriale. 

Judecător V. Stratan 

+++ 

Judecătoria Botanica mun. Chişinău solicită prezentarea 
reprezentantului companiei SC „ASLARS-IMPEX” SRL, 
cu sediul: MD 2084, or. Cricova, str.Minerilor nr. 17, mun. 
Chişinău, pentru data de 7 februarie 2012, ora 11.10, la şedinţa 
de judecată (str. N. Zelinski nr. 13, bir. 1) în calitate de pîrît în 
cauza civilă la acţiunea „Catol LUX” SRL privind încasarea 
datoriei debitoriale. 

Judecător Serghei Dimitriu 
+++ 

Judecătoria Ciocana mun. Chişinău, în conformitate cu 
art.108 CPC al RM, solicită prezentarea reprezentantului 
SRL „Sale-Service”, mun. Chişinău, str. Meşterul Manole 
nr. 5, pentru data de 26 ianuarie 2012, ora 8.45, la şedinţa de 
judecată (str. M. Sadoveanu nr. 24/1, bir. 315) în calitate de 
pîrît în cauza civilă intentată de SRL „Catol LUX” privind 
încasarea datoriei. 


Judecător I. Mânăscurtă 


+++ 

Judecătoria Buiucani mun. Chişinău, în conformitate 
cu art.108 CPC al RM, solicită prezentarea cet. Mîțu Sergiu 
Nicanor, a.n. 17.05.1961, pentru data de 2 februarie 2012, ora 
14.00, la şedinţa de judecată (str. M. Viteazul nr. 2, bir. 602) 
în calitate de pîrît în cauza civilă nr. 2-4448/2011 intentată de 
Ruşica Ivan privind apărarea onoarei şi demnităţii profesionale 
şi încasarea prejudiciului moral. 

Prezenţa este obligatorie. În caz de neprezentare, cauza va 
fi examinată în lipsa părţii absente. 

Judecător Ghenadie Pavliuc 

Aniversări 


Ion COROLEVSCHI, judecător, 
CSJ — 60 de ani 

Mult stimate domnule Ion Corolevschi, 

Pentru fiecare om ziua în care s-a născut este una 
deosebită. Astfel, de o semnificaţie sînt aceste splendi- 
de zile pentru dumneavoastră, deoarece vă aduc în prag 
frumoasa sărbătoare a sufletului. 

Ne bucură nespus de mult că aţi ales ca destin să 
slujiţi cu credinţă legea şi să apăraţi demnitatea umană, 
fapt ce vă conferă inconfundabilitatea. 

Vă admirăm, vă respectăm, vă preţuim, iar aniversa- 
rea dumneavoastră ne oferă plăcutul prilej de a vă adre- 
sa sublime cuvinte de felicitare. Vă dorim să aveţi parte 
de cît mai multă sănătate, multă căldură sufletească, bu- 
năstare şi împliniri dintre cele mai frumoase. 

La mulţi ani! 

kkk 
Grigore LUNGU, judecător, 
Ialoveni — 55 de ani 

Mult stimate domnule Grigore Lungu, 

Cu sentimentele cele mai sincere de înaltă preţuire 
şi admiraţie, vă adresăm, prilejuiţi de frumoasa dum- 
neavoastră aniversare, alese cuvinte de felicitare pen- 
tru dăruirea faţă de profesia deloc uşoară pe care v-a 
oferit-o destinul. 

Graţie profesionalismului, dăruirii pentru muncă, 
perfecțiunii, corectitudinii şi exigenţei — cîteva dintre 
acele calități care vă disting drept o personalitate remar- 
cabilă, aţi cîştigat respectul celor ce vă înconjoară. 

În această remarcabilă zi, vă adresăm cele mai calde 
urări de sănătate. Întru mulţi ani şi aceeași înaltă slujire 
a zeiţei Themis. 

fe fe k 
Valentin TRIŞNEVSCHI, preşedintele 
Judecătoriei Făleşti — 50 de ani 

Mult stimate domnule Valentin Trişnevschi, 

În această zi măreaţă pentru dumneavoastră vă adu- 
cem alese cuvinte de admiraţie şi recunoştinţă, sincere 
felicitări, urări de bine şi sănătate. 

Avansarea prin muncă, efort şi elan pe treptele ierar- 
hice juridice poartă amprentele unei ireproşabile perso- 
nalităţi, care cu siguranță poate fi considerată un model 
de profesionalism, inteligenţă, verticalitate, probitate 
pentru noile generaţii de jurişti. 

Cu prilejul acestei deosebite aniversări, vă dorim 
viaţă îndelungată, plină de realizări şi bucurii, cît mai 
multe clipe de înălţare şi satisfacţie sufletească. 

La mulţi ani! 

fe fe k 

Zilele acestea şi-au aniversat ziua de naştere: 
Lilia Chirtoacă, doctor în drept, conferenţiar univer- 
sitar, Facultatea de drept, USM; Igor Şeremet, doctor 
în drept, lector universitar, Facultatea de drept, USM; 
Boris Sosna, doctorand, lector universitar, Facultatea 
de drept, USM; Vera Macinskaia, judecător, CSJ; 
Valentina Criucicova, judecător, Călăraşi; Viorelia 
Varaniţă, judecător Orhei; Tatiana Duca, judecă- 
tor, CA, Bălţi; Corina Albu, judecător, Ocniţa; Ala 
Malii, judecător, Ciocana; Ludmila Curea, judecător, 
Cimişlia; Serghei Pilipenco, judecător, Ceadir-Lun- 
ga; Andrei Balan, judecător, Rezina; Constantin 
Alerguş, judecător, CSJ; Alexandru Motricală, jude- 
cător, Dubăsari; Ion Morozan, judecător, Buiucani; 
Eugen Rusu, adjunctul Procurorului General al Repu- 
blicii Moldova. 

Mult stimaţi omagiaţi, este o onoare pentru noi să 
vă adresăm sincere şi calde urări de sănătate. Apreci- 
em străduinţa, devotamentul, abnegaţia, responsabili- 
tatea cu care vă îndepliniţi obligaţiile astfel încît doar 
Dreptatea şi Adevărul să triumfe. 

Vă dorim să aveţi parte, de acum încolo, doar de îm- 
pliniri şi realizări care să vă întregească deplin fericirea. 

La mulţi ani! 

membrii Consiliului de administraţie 
al Uniunii Juriştilor, 

Echipa Dreptul şi 

Revista Naţională de Drept 


Echipa redacţiei Vă adresează un Apel 
de unire şi sprijin. Vă sîntem recunoscători 
că sînteţi abonaţii noştri şi susțineţi ziarul. 
Noi avem nevoie de acest ajutor şi vom 
rămîne alături de Dvs. 


FONDATORI: 
Universitatea de Stat din Moldova 
Universitatea de Studii Politice 
şi Economice Europene 
„Constantin Stere” din Moldova 


Uniunea Juriştilor din Moldova 

Cel mai bun mic dejun dacă eşti răcit 


ă mîncăm dimineaţa este unul dintre acele ges- 

turi simple care poate aduce beneficii multe 
pentru sănătate. Corina Zugravu, nutriţionist, ne spu- 
ne care sînt ingredientele potrivite pentru perioada 
cînd sîntem răciţi. 

Studiile arată că persoanele care consumă în mod 
obişnuit micul dejun au o dietă echilibrată şi un orga- 
nism care învinge chiar şi răcelile de sezon. lată care 
sînt cele mai indicate combinaţii de alimente pentru 
o gustare sănătoasă de dimineaţă. 


Fructe şi legume 

Iarna, organismul este mai sensibil la răceli, aşa 
că are nevoie de alimente care să-l întărească. Este 
indicat să consumi multe fructe şi legume în starea 
lor naturală. 

Vitaminele, fibrele şi mineralele pe care acestea le 
conţin ajută în lupta cu afecțiunile sezonului rece. Le 
poţi combina cu cereale integrale, brînză de vaci sau 
un corn dulce. 


Piine prăjită şi brînză 
Cînd eşti răcit, ai nevoie de un mic dejun uşor. Nu 
sînt indicate carnea grasă, preparatele condimentate 
sau conservele. 
Dulciurile şi sosurile trebuie eliminate, pentru că 
dau uneori probleme gastrice. Alege pîinea prăjită cu 
miere şi brînzeturile slabe sau iaurtul cu cereale. 


Ceai de plante 

Hidratarea este foarte importantă atunci cînd eşti 
răcit, iar ceaiurile sînt cele mai indicate băuturi. Ale- 
ge ceai de muşeţel, tei sau mentă, dar şi ceai verde sau 
infuzii din fructe. Combină-le cu pîine prăjită cu unt 
şi îndulceşte-le cu miere. 


Cele mai ciudate legi pentru pietoni 


Pe întreg mapamondul există o legislaţie diversă pri- 
vind circulaţia pe drumurile publice, însă în unele ţări pi- 
etonii sînt vizaţi de nişte legi care la noi ar putea fi catalo- 
gate cu uşurinţă ca fiind stranii. 

În Japonia, Universitatea din Tokyo a descoperit că, cu 
excepţia locuitorilor capitalei, toţi ceilalţi asiatici traversea- 
ză străzile mult mai încet decît locuitorii din Europa. Zona 
Shibuya este cea mai aglomerată din acest punct de vede- 
re, mii de pietoni traversînd strada în fiecare oră. În aceste 
condiţii, chiar şi celebra Picadilly Circus pare o staţiune 
de vacanţă. Poliţia niponă a stabilit că dacă un pieton nu a 
traversat mai mult de 49% din stradă pînă la apariţia culorii 
roşii a semaforului, acesta trebuie să se întoarcă din locul 
în care a plecat, şi asta în fugă. O curiozitate este şi faptul 
că 76% din semnalele sonore de la trecerile de pietoni din 
Japonia sînt invitaţii ale triluri- 
lor unor specii de păsări. 

În China, 70% dintre şo- 
feri dau vina pe pietoni atunci 
cînd vine vorba de problemele 
din trafic. Legea chineză este 
însă foarte clară în acest sens. 
Cel mai mare obiect implicat | 
într-un accident de circulaţie 
este vinovat. Aşa că un şofer 
are cîştig de cauză doar dacă 
maşina pe care o conduce este 
minusculă, iar pietonul vreun uriaş jucător de baschet. 
Oricum, poliţia a luat măsuri pentru ca pietonii să-şi miş- 
te picioarele mai repede atunci cînd traversează, stabilind 
amenzi piperate pentru cei care cască gura pe drumurile 
publice. 

În Rusia, aproape 250 000 de ruşi sînt implicaţi în fi- 
ecare an în accidente. S-a ajuns atît de departe încît Bise- 
rica Ortodoxă a declarat traversarea şoselelor prin locuri 
nepermise ca fiind un păcat. Părintele Cermogen din Bi- 
serica Sf. Nicolae din Moscova a spus, în predicile sale, că 
traversarea pe culoarea roşie nu este numai o contravenţie, 

Lapte cald 


Este o sursă importantă de calciu, dar şi un aliment numai bun pen- 
tru un mic dejun săţios. Combină-l cu biscuiţi şi banane. Rezultatul 
este o masă echilibrată, care conţine carbohidrați, proteine şi lipide. 


pe Dumnezeu. Efectul nu a fost însă cel scontat, întrucît 
să treci drumul în Rusia a rămas în continuare un lucru de 
zece ori mai periculos decît în Marea Britanie, iar cel mai 
indicat este să vă faceţi o asigurare. 

În India, claxonatul în Mumbai a devenit demult un 
hobby. Şoferii claxonează pentru a-i avertiza pe pietoni ca 
nu cumva să le încalce teritoriul, dar şi pentru a-i soma pe 
şoferii din faţă să le facă loc. Lipsa de interes pentru pietoni 
a fost arătată şi într-un proiect al autorităţilor locale care 
pentru nici una din străzile construite nu au fost prevăzute 
treceri de pietoni. Un studiu al revistei „enRoute” a arătat 
că 45% dintre locuitorii Indiei nu se asigură în momentul în 
care vor să treacă strada. În încercarea de a mai reduce din 
accidentele rutiere cauzate de neatenţia şoferilor, există şi 
un proiect de lege prin care se doreşte interzicerea ascultării 
muzicii în maşină în timpul deplasării. 

În Elveţia, pietonii sînt constituiți într-o asociaţie legală. 
Există şi o revistă internaţiona- 
lă a pietonilor care apare la Zu- 
rich, oraş în care îşi are sediul 
şi Federaţia Pietonilor înființa- 
tă în 1963. Pe site-ul grupării 
există şi o secţiune care descrie 
plăcerea mersului pe jos. Cu 
toate acestea, în Elveţia, mai 
mult de o treime din accidente- 
le în care sînt implicaţi pietoni 
se petrec pe trecerile marcate 
special pentru ei. 

Şoferii din Los Angeles sînt cei care acordă cea mai 
mică atenţie pietonilor de pe întreg teritoriul SUA, pentru 
că citesc ziarul la volan, scriu SMS-uri, trimit e-mail-uri, 
din cauza tabletelor sau a smartphone-urilor deţinute. În 
plus, aceste lucruri se suprapun şi peste faptul că pietonii 
de aici sînt şi cei mai imprevizibili. 

Cei mai „aburiţi” pietoni din lume îi veţi întîlni în 
Țara Galilor. Un studiu al Departamentului de transport 
din Cardiff a arătat că 40% dintre pietonii implicaţi în ac- 
cidente se aflau sub influenţa alcoolului. De vină sînt nu- 
meroasele crîşme şi pub-uri plasate strategic în vecinătatea 
celor mai aglomerate intersecţii şi artere de circulaţie. 

